Όροι Χρήσης | Leda Deco handmade jewellery from Greece\nΗ φίρμα ledadeco που δραστηριοποιειτε στο χωρο του σχεδιασμου εσωτερικων χωρων και σχεδιασμου κοσμηματος με ιδιαίτερη χαρά σας ανακοινώνει ότι πλέον μπηκε σε λειτουργεία το ηλεκτρονικό κατάστημα προβολής και διάθεσης των κοσμηματων της μέσω του Διαδικτύου, στην ηλεκτρονική διεύθυνση www.ledadecoshop.com το οποίο δημιουργήθηκε από την ονομαστηκη εταιρεία με την επωνυμία « ΛΗΔΑ ΣΚΛΗΡΟΥ ΔΙΑΚΟΣΜΗΣΗ ΚΑΙ ΧΟΝΤΡΙΚΗ ΚΑΙ ΛΙΑΝΙΚΗ ΠΩΛΗΣΗ ΚΟΣΜΗΜΑΤΩΝ» η οποία εδρεύει στην Λευκαδα ,οδός Κυπρου 5α, με Α.Φ.Μ. 074111464 (EL).Πριν μπείτε στο ηλεκτρονικό κατάστημα και περιηγηθείτε στις ιστοσελίδες μας, σας καλούμε να διαβάσετε με προσοχή τους παρακάτω όρους και προϋποθέσεις ,για τη χρήση του ηλεκτρονικού καταστήματος. Εάν δε συμφωνείτε με τους παρακάτω όρους, παρακαλούμε να διακόψετε άμεσα τη χρήση της παρούσας ιστοσελίδας.\nΘα βρείτε αναλυτικά όλες τις παρακάτω ενότητες που αφορούν τους όρους χρήσης και τις προϋποθέσεις της ιστοσελίδας μας.\nΌλα τα δικαιώματα ,συμπεριλαμβανομένης της πνευματικής ιδιοκτησίας και των δικαιωμάτων της βάσης δεδομένων της παρούσας ιστοσελίδας και των περιεχομένων της, ανήκουν στη ΛΗΔΑ ΣΚΛΗΡΟΥ (LEDADECO) O.E.. ή είναι κατοχυρωμένα ή χρησιμοποιούνται κατόπιν αδείας του κατόχου. Δεν επιτρέπεται η αντιγραφή, αναπαραγωγή, επανέκδοση, αποστολή, μετάδοση ή αναμετάδοση οποιουδήποτε κειμένου, φωτογραφίας, γραφικού, λογοτύπου, αρχεία εικόνας, βίντεο και οποιαδήποτε μορφή κωδικού ή λογισμικού, για εμπορικούς λόγους ή δημόσια χρήση, χωρίς προηγούμενη γραπτή έγκριση της εταιρείας ΛΗΔΑ ΣΚΛΗΡΟΥ.\nΔεν μπορείτε να προσαρμόσετε, να τροποποιήσετε ή να δημιουργήσετε οποιοδήποτε υλικό ή πληροφορία αυτής της ιστοσελίδας , για οποιοδήποτε άλλο σκοπό εκτός από προσωπικό, μη-εμπορικό σκοπό. Συμφωνείτε στο να χρησιμοποιείτε αυτό το site μόνο για νόμιμο χρήση. Η ΛΗΔΑ ΣΚΛΗΡΟΥ (LEDADECO) O.E. διατηρεί το δικαίωμα να χρησιμοποιεί για δικούς της λόγους οποιοδήποτε υλικό παρέχεται μέσω αυτής της ιστοσελίδας, συμπεριλαμβανομένου κειμένου και εικόνων, ακόμη και για εκδοτικούς σκοπούς.\n‘Όλα τα ονόματα, οι εικόνες και τα σήματα που χρησιμοποιεί η ΛΗΔΑ ΣΚΛΗΡΟΥ (LEDADECO) O.E. είναι κατοχυρωμένα ή χρησιμοποιούνται κατόπιν αδείας του κατόχου. Δεν επιτρέπεται από τρίτους, η χρήση : των ονομάτων των μοντέλων, των συλλογών, των προϊόντων, των υπηρεσιών, της επωνυμίας της εταιρείας, αλλά και των όλων εμβλημάτων που ανήκουν στη ΛΗΔΑ ΣΚΛΗΡΟΥ (LEDADECO) O.E.\nΠροσπαθούμε να διασφαλίσουμε ότι οι πληροφορίες αυτής της ιστοσελίδας είναι ακριβείς, πλήρεις και ανανεωμένες. Με τη χρήση αυτής της ιστοσελίδας, αποδέχεστε και δεσμεύεστε από τους όρους και τις συνθήκες που ισχύουν κατά την ημερομηνία της πρώτης χρήσης της ιστοσελίδας.\nΧωρίς προκατάληψη απέναντι στα νομικά σας δικαιώματα, αυτή η ιστοσελίδα και όλες οι πληροφορίες, κείμενα, εικόνες, φωτογραφίες, λογότυπα, συνδέσεις ή άλλο υλικό ( χωρίς περιορισμό) παρέχονται "όπως είναι" και σε " διαθέσιμη" βάση, χωρίς αντιπροσώπευση εγγύησης ή προσυπογραφής, δηλωμένης ή υπονοούμενης. Οι πληροφορίες, οι τεχνικές προδιαγραφές και τα χρώματα αυτής της ιστοσελίδας, μπορεί να διαφέρουν και αποτελούν αντικείμενο αλλαγής χωρίς προειδοποίηση. Συγκεκριμένα, δεν εγγυόμαστε ή εκπροσωπούμε την ακρίβεια ή την πληρότητα των πληροφοριών που περιλαμβάνονται σε αυτή την ιστοσελίδα, ούτε εγγυόμαστε ότι η χρήση αυτής της ιστοσελίδας θα είναι χωρίς διακοπές ή λάθη. Η ΛΗΔΑ ΣΚΛΗΡΟΥ (LEDADECO) O.E. δεν εγγυάται την προστασία από ηλεκτρονικούς ιούς ή άλλα επιβλαβή ηλεκτρονικά στοιχεία, μέσω της χρησιμοποίησης της ηλεκτρονικής σελίδας της. Η ΛΗΔΑ ΣΚΛΗΡΟΥ (LEDADECO) O.E. εγγυάται την έγκαιρη ενημέρωση των τελικών καταναλωτών, για την μη διαθεσιμότητα των προϊόντων ή τυχόν καθυστέρηση στην παράδοση των παραγγελθέντων προϊόντων.\nΗ ΛΗΔΑ ΣΚΛΗΡΟΥ (LEDADECO) O.E. διατηρεί το δικαίωμα να τροποποιεί ή να ανανεώνει τους παρόντες όρους και τις προϋποθέσεις συναλλαγών και αναλαμβάνει την υποχρέωση να ενημερώνει τους χρήστες, κατά τρόπο που αυτή επιλέγει, για οποιαδήποτε αλλαγή ή προσθήκη στους όρους.\nΗ ΛΗΔΑ ΣΚΛΗΡΟΥ (LEDADECO) O.E. αναγνωρίζει της σημασία του θέματος της ασφάλειας των Προσωπικών σας Δεδομένων καθώς και των ηλεκτρονικών σας συναλλαγών και λαμβάνει όλα τα απαραίτητα μέτρα, με τις πιο σύγχρονες και προηγμένες μεθόδους, ώστε να εξασφαλίζεται η μέγιστη δυνατή ασφάλεια σας. Όλες οι πληροφορίες, οι οποίες σχετίζονται με τα προσωπικά σας στοιχεία και τις συναλλαγές σας, είναι ασφαλείς και απόρρητες. Η ασφάλεια του ηλεκτρονικού καταστήματος επιτυγχάνεται με τους εξής τρόπους : Αναγνώριση Πελάτη : Οι κωδικοί που χρησιμοποιούνται για την αναγνώριση σας είναι δύο : το όνομα χρήστη ( email ή username ) και ο Προσωπικός Μυστικός Κωδικός Ασφαλείας (password ), οι οποίοι κάθε φορά που τους καταχωρείτε σας παρέχουν πρόσβαση με απόλυτη ασφάλεια στα προσωπικά σας στοιχεία. Ο μόνος που έχει πρόσβαση στα στοιχεία σας είστε εσείς μέσω των ανωτέρω κωδικών και είστε αποκλειστικά υπεύθυνοι για τη διατήρηση της μυστικότητας και απόκρυψής τους από τρίτα πρόσωπα. Η τήρηση του απορρήτου θεωρείται αυτονόητη. Οι ίδιες βασικές αρχές που διέπουν τις κλασσικές συναλλαγές ισχύουν και στην περίπτωση του e-commerce ( ηλεκτρονικού εμπορίου). Όλες οι πληροφορίες που διαβιβάζονται από τον χρήστη/μέλος είναι εμπιστευτικές και η ΛΗΔΑ ΣΚΛΗΡΟΥ (LEDADECO) O.E. έχει λάβει όλα τα απαραίτητα μέτρα ώστε να γίνεται χρήση τους μόνο στο μέτρο που αυτό κρίνεται αναγκαίο στο πλαίσιο των παρεχόμενων υπηρεσιών και δεν αποκαλύπτει τα στοιχεία των πελατών και των συναλλαγών τους. Παρ’ όλα αυτά και έχοντας λάβει κάθε δυνατό μέτρο, η διασφάλιση των δεδομένων που καταχωρείτε δεν μπορεί να διασφαλιστεί απόλυτα και σε περίπτωση απώλειας δεδομένων η ΛΗΔΑ ΣΚΛΗΡΟΥ (LEDADECO) O.E. δε φέρει καμία ευθύνη.\nΣας ενημερώνουμε πως κατά την εγγραφή σας στην ιστοσελίδα μας, εγγράφεστε αυτόματα στο να λαμβάνετε τα νέα της εταιρείας μας μέσω email (newsletter). Σε περίπτωση που δεν επιθυμείτε να λαμβάνετε ενημερωτικά email από εμάς, παρακαλούμε απευθυνθείτε στην εξυπηρέτηση πελατών μέσω email στη διεύθυνση info@ledadeco.com ή στα τηλέφωνα 0030 2645024615, 00306974588087.\nΓια να διευκολύνουμε την αναζήτησή σας και τις αγορές σας, έχουμε διαμορφώσει μια απλή διαδικασία : Χρησιμοποιώντας την επιλογή αναζήτηση θα οδηγηθείτε εύκολα στο συγκεκριμένο προϊόν που επιθυμείτε. Σε περίπτωση που επιθυμείτε να προβείτε σε παραγγελία, επιλέγετε τον τρόπο πληρωμής και συμπληρώνετε τη φόρμα παραγγελίας στην ελληνική γλώσσα. Κατά την καταχώρηση της παραγγελίας σας θα λάβετε αυτοματοποιημένο e-mail το οποίο θα επιβεβαιώνει τη λήψη της παραγγελίας και θα αναφέρει τις λεπτομέρειες της παραγγελίας σας. Κατά την εξέλιξη της παραγγελίας θα λάβετε ένα δεύτερο e-mail το οποίο θα σας ενημερώνει για την τελική τιμολόγηση και την ημερομηνία αποστολής και παράδοσης των παραγγελιών σας.\nΣε περίπτωση που στην παραγγελία σας προκύψει κάποια εκκρεμότητα τότε θα σας αποσταλεί αντίστοιχο e-mail ή θα επικοινωνήσουμε μαζί σας στα τηλέφωνα που μας έχετε δώσει κατά την εγγραφή ή την καταχώρηση της παραγγελίας στο site μας. Παρακαλούμενα φροντίζετε για την παραλαβή των e-mail και την φύλαξή τους καθ’ όλη τη διάρκεια της συναλλαγής μας.\nΗ ΛΗΔΑ ΣΚΛΗΡΟΥ (LEDADECO) O.E. διατηρεί το δικαίωμα να αρνηθεί τη διεκπεραίωση παραγγελίας σε περιπτώσεις μη διαθεσιμότητας ή κατάργησης προϊόντων.\nΌλες οι τιμές που παρουσιάζονται στην ιστοσελίδα μας συμπεριλαμβάνουν τον ΦΠΑ 23%. Οι τιμές αυτές αφορούν τις ποσότητες οι οποίες είναι διαθέσιμες, ενώ η ΛΗΔΑ ΣΚΛΗΡΟΥ (LEDADECO) O.E. επιφυλάσσεται του δικαιώματος του να αναπροσαρμόζει τιμές. Η πολιτική τιμών της εταιρείας μας, είναι ίδια σε όλα τα σημεία πώλησης ( καταστήματα και ηλεκτρονικό κατάστημα). Υπάρχουν περιπτώσεις όπου η τιμή του ίδιου προϊόντος μεταβάλλεται όταν υπόκειται σε τροποποίηση των φυσικών χαρακτηριστικών του, όπως μεγέθους. Σε κάθε περίπτωση, αν και καταβάλουμε κάθε δυνατή προσπάθεια για την ακριβή περιγραφή των στοιχείων και των τιμών που παραθέτουμε στο ηλεκτρονικό μας κατάστημα, δεν μπορούμε να αποκλείσουμε το ενδεχόμενο κάποιων τυπογραφικών ή τεχνικών λαθών σε τιμές και περιγραφές προϊόντων. Τα έξοδα μεταφοράς μέσω του ηλεκτρονικού καταστήματος, καθώς και τελωνειακοί ή λοιποί φόροι δεν συμπεριλαμβάνονται στις τιμές που αναγράφονται δίπλα από κάθε προϊόν.\nΓια την καλύτερη εξυπηρέτησή σας, η ΛΗΔΑ ΣΚΛΗΡΟΥ (LEDADECO) O.E. σας προτείνει τους παρακάτω τρόπους πληρωμής για τις αγορές σας :\nΓια αγορές μέχρι το ποσό των 1500 ευρώ συνολικά και μόνο για την Ελλάδα, έχετε τη δυνατότητα να πληρώσετε το αντίτιμο των αγορών σας στον μεταφορέα, τη στιγμή που θα το παραλάβετε . Το κόστος αντικαταβολής υπολογίζεται ανάλογα με την αξία του προϊόντος επιλογής σας και τον τόπο κατοικίας σας. Η πληρωμή με αντικαταβολή με την παράδοση της παραγγελίας σας γίνεται μέσω των ταχυμεταφορών ΠΟΡΤΑ-ΠΟΡΤΑ ή Γενική Ταχυδρομική ή ACS. Η ελάχιστη καταβολή για την Ελλάδα μαζί με την πρόσθετη χρέωση της υπηρεσίας αντικαταβολής ανέρχεται στα 7 ευρώ.\nΗ ελάχιστη καταβολή για την Κύπρο μαζί με την πρόσθετη χρέωση της υπηρεσίας αντικαταβολής ανέρχεται στα 27 ευρώ.\nΜπορείτε να καταθέσετε το αντίτιμο των αγορών σας σε οποιονδήποτε από τους παρακάτω λογαριασμούς της εταιρείας μας «ΛΗΔΑ ΣΚΛΗΡΟΥ (LEDADECO) O.E.» αυστηρά εντός 5 εργάσιμων ημερών από την υποβολή της παραγγελίας σας. Στο καταθετήριο της τράπεζας πρέπει να αναγράψετε ως αιτιολογία το πλήρες ονοματεπώνυμό σας αλλά και τον αριθμό της παραγελίας σας, ο οποίος θα σας αποσταλλεί μέσω email κατά την ολοκλήρωση της διαδικασίας παραγγελίας. Για την ταχύτερη εξυπηρέτησή σας μπορείτε να μας στείλετε με Fax στο (0030)2645071363 το καταθετήριο της Τράπεζας, ή να επικοινωνήσετε τηλεφωνικά στο (0030) 6974588087 ή μέσω e-mail στο info@ledadeco.com . Οι τραπεζικοί λογαριασμοί στους οποίους μπορείτε να καταθέσετε τα χρήματα είναι:\nALPHABANK : 684-00-2002-009227\n(IBAN) GR04 0140 6840 6840 0200 2009 227\nPIRAEUS BANK: 5454-059696-369\n(IBAN) GR 48 0172 4540 0054 5405 9696 369\nΗ διαδικασία εκκαθάρισης της πληρωμής σας αναλαμβάνεται από την τράπεζα ALPHABANK, εξασφαλίζοντας έτσι την απόλυτη ασφάλεια της συναλλαγής σας. Κατά την εισαγωγή των στοιχείων της κάρτας σας, η τράπεζα δεν χρεώνει το ποσό της παραγγελίας σας, αλλά το δεσμεύει. Η χρέωση πραγματοποιείται κατά την τιμολόγηση της παραγγελίας σας.\nΓια την επιπρόσθετη ασφάλεια των ηλεκτρονικών σας συναλλαγών μέσω πιστωτικών καρτών, αυτές γίνονται με το σύστημα ασφαλείας Alpha e-commerce της Τράπεζας ALPHABANK. Όλα τα στοιχεία που μεταβιβάζονται ηλεκτρονικά από τον πελάτη (στοιχεία πιστωτικής κάρτας ) στην υπηρεσία Alpha e-commerce της Τράπεζας ALPHABANK, καθώς και η μεταφορά τους από την Τράπεζα στην VISA ή MasterCard καλύπτονται από τον αλγόριθμο κρυπτογράφησης SSL. Το σύστημα Alpha e-commerce της Τράπεζας ALPHABANK έχει την πιο ισχυρή κρυπτογράφηση που υπάρχει σήμερα παγκόσμια. Στην περίπτωση αυτή δεν αποθηκεύονται πουθενά τα στοιχεία της κάρτας, παρά μόνο χρησιμοποιούνται κατά τη διάρκεια ελέγχου και χρέωσης της. Έτσι οι συναλλαγές που πραγματοποιείτε με την ΛΗΔΑ ΣΚΛΗΡΟΥ (LEDADECO) O.E.μέσω πιστωτικών καρτών είναι απόλυτα ασφαλείς. Το ledadecoshop.com δε συλλέγει ούτε αποθηκεύει με οποιονδήποτε τρόπο τα στοιχεία της πιστωτικής σας κάρτας, και για αυτό το λόγο χρειάζεται να τα καταχωρείτε εκ νέου κάθε φορά που χρησιμοποιείτε την πιστωτική σας κάρτα για συναλλαγές μέσω αυτού του site.\nΔ. Χρέωση της πιστωτικής σας κάρτας με άτοκες μηνιαίες δόσεις\nΜπορείτε να επιλέξετε να πληρώσετε το προϊόν που επιθυμείτε με μηνιαίες δόσεις για ποσά άνω των 300 ευρώ και μέχρι 12 άτοκες μηνιαίες δόσεις, μόνο στην περίπτωση που η πιστωτική σας κάρτα έχει εκδοθεί από ελληνική τράπεζα και υπό την προϋπόθεση ότι σας το επιτρέπει.\nΕ. Μέσω PayPal\nΕπιλέγοντας πληρωμή μέσω Paypal θα μεταφερθείτε στην ιστοσελίδα του Paypal (online ασφαλές σύστημα συναλλαγών) όπου μπορείτε να πληρώσετε είτε με την πιστωτική/χρεωστική σας κάρτα είτε μέσω του Paypal λογαριασμού σας. Η διαδικασία πληρωμής μέσω PayPal είναι πλήρως αυτοματοποιημένη. Κατά τη διάρκεια αυτής της διαδικασίας καμιά προσωπική πληροφορία (συμπεριλαμβανομένου του αριθμού πιστωτικής κάρτας) δεν αποθηκεύεται στο ηλεκτρονικό σύστημα της ΛΗΔΑ ΣΚΛΗΡΟΥ (LEDADECO) O.E.\n8. Παραγγελίες– Αποστολές- Διαθεσιμότητα\nΠαραγγελίες γίνονται δεκτές από τις περισσότερες χώρες του κόσμου αλλά διαχωρίζονται σε δύο κατηγορίες για το κόστος αποστολής καθώς και για τον χρόνο παράδοσης.\nΑ. Παραγγελίες από Ελλάδα και χώρες της Ευρωπαϊκής Ένωσης\nΗ φίρμα ledadeco προσφέρει στους πελάτες της, δωρεάν αποστολή για αγορές άνω των 60€ ευρώ που θα γίνονται μέσω του ηλεκτρονικού καταστήματος για την Ελλάδα και τις χώρες της Ευρωπαϊκής Ένωσης.\nΓια τις αγορές κάτω των 60€ ευρώ θα επιβαρύνεται ο πελάτης και η χρέωση υπολογίζεται ανάλογα με τον τόπο κατοικίας του και την αξία της αγοράς του. Η ελάχιστη χρέωση είναι 6€ ευρώ για Ελλάδα και 25 ευρώ για χώρες της Ευρωπαϊκής Ένωσης.\nΟ χρόνος παράδοσης για αυτούς τους προορισμούς είναι 5-10 εργάσιμες ημέρες για τα διαθέσιμα είδη και 21-28 εργάσιμες για τα είδη παραγγελίας. Κατά τον μήνα Αύγουστο καθώς και κατά τη διάρκεια των γιορτών οι παραγγελίες που δεν είναι ετοιμοπαράδοτες διεκπεραιώνονται έπειτα από ενημερωτικό email της εταιρείας σε ακριβή αριθμό ημερών από την ημέρα παραγγελίας.\nΟ χρόνος παράδοσης υπολογίζεται από την ημέρα της παραγγελίας των πελατών μας.\nΒ. Υπόλοιπες χώρες του κόσμου\nΗ φίρμα ledadeco προσφέρει στους πελάτες της δωρεάν αποστολή για αγορές άνω των 500 ευρώ που θα γίνονται μέσω του ηλεκτρονικού καταστήματος για όλες τις υπόλοιπες χώρες του κόσμου.\nΓια τις αγορές κάτω των 500 ευρώ θα επιβαρύνεται ο πελάτης και η χρέωση υπολογίζεται ανάλογα με τον τόπο κατοικίας του και της αξία της αγοράς του. Η ελάχιστη χρέωση είναι 40 ευρώ.\nΟ χρόνος παράδοσης για αυτούς τους προορισμούς είναι 5-10 εργάσιμες ημέρες για τα διαθέσιμα είδη και 21-28 ημέρες για τα είδη παραγγελίας. Κατά τον μήνα Αύγουστο καθώς και κατά τη διάρκεια των γιορτών οι παραγγελίες που δεν είναι ετοιμοπαράδοτες διεκπεραιώνονται έπειτα από ενημερωτικό email της εταιρείας σε ακριβή αριθμό ημερών από την ημέρα παραγγελίας.\nΟ χρόνος παράδοσης υπολογίζεται από την ημέρα παραγγελίας των πελατών μας.\nΣτα έξοδα αποστολής συμπεριλαμβάνεται και το κόστος ασφάλισης των προιόντων της παραγγελίας σας, η οποία αποστέλλεται ως συστημένη.\nΓια τις υπόλοιπες χώρες του κόσμου, ο εκτελωνισμός των προϊόντων ανέρχεται ως επιπλέον κόστος και επιβαρύνει τον παραλήπτη. Η χρέωση υπολογίζεται διαφορετικά για κάθε χώρα, σύμφωνα με τους φόρους που εφαρμόζονται στα τελωνεία της κάθε μίας.\nΤο τμήμα εξυπηρέτησης πελατών μας θα σας ενημερώσει πλήρως μέσω e-mail για το κόστος που θα επιβαρύνει τη δικής σας παραγγελία.\nΓ. Ακύρωση παραγγελίας\n1.Πριν ολοκληρωθεί η παραγγελία, κατά τη διάρκεια της ηλεκτρονικής διαδικασίας της παραγγελίας μπορείτε να κάνετε πίσω ( back ) και να αφαιρέσετε τις ποσότητες των προϊόντων από το καλάθι σας, επιλέγοντας το εικονίδιο «αφαίρεση».\n2.Εάν έχει ολοκληρωθεί η ηλεκτρονική παραγγελία αλλά δεν έχει αποσταλεί ακόμα το προϊόν, μπορείτε να καλέσετε στο (0030) 2645024615 ή (0030) 6974588087 και ένας συνεργάτης μας θα αναλάβει την ακύρωση της παραγγελίας σας. Η δυνατότητα αυτή σας παρέχεται μέχρι τη στιγμή που θα σας ενημερώσουμε για την αποστολή της παραγγελίας σας.\n9. Επιστροφές- Αντικατάσταση των προϊόντων\nΑ. Έχετε το δικαίωμα να υπαναχωρήσετε αναιτιολόγητα από τη σύμβαση αυστηρά εντός του χρονικού διαστήματος δεκατεσσάρων (14) ημερών και να επιστρέψετε τα προϊόντα στην αρχική τους κατάσταση. Στην περίπτωση αυτή επιβαρύνεστε εσείς, τόσο με τα έξοδα μεταφοράς των προϊόντων της αρχικής παραγγελίας όσο και της καινούργιας. Εάν χρησιμοποιήσετε το δικαίωμα υπαναχώρησης οφείλετε να ειδοποιήσετε το ηλεκτρονικό κατάστημα www.ledadecoshop.com, εγγράφως ή τηλεφωνικώς, εντός της ανωτέρω προθεσμίας. Έπειτα, θα σας αποσταλεί το ειδικό έντυπο υπαναχώρησης, το οποίο θα συμπληρώσετε με τα αληθή στοιχεία σας και θα το στείλετε μέσω e-mail στο info@ledadecoshop.com. Η επιστροφή των προϊόντων τελείται υπό την προϋπόθεση ότι έχουν παραληφθεί και ελεγχθεί τα προϊόντα από την ΛΗΔΑ ΣΚΛΗΡΟΥ (LEDADECO) O.E., ότι τα προϊόντα βρίσκονται στην κατάσταση στην οποία παραλήφθηκαν οπότε και η εταιρεία υποχρεούται να σας επιστρέψει το τίμημα που έχετε καταβάλλει εντός 30 ημερολογιακών ημερών από την ημερομηνία παραλαβής των προϊόντων, κατά τον ίδιο τρόπο πληρωμής που επελέγη κατά την παραγγελία.\nΒ. Έχετε το δικαίωμα να επιστρέψετε τα προϊόντα που αγοράσατε και να ζητήσετε την αλλαγή τους με άλλο προϊόν ή προϊόντα μέχρι του ύψους του τιμήματος που έχετε καταβάλλει ή με πρόσθετο τίμημα αν επιθυμείτε εντός προθεσμίας 30 ημερολογιακών ημερών από την παραλαβή των προιόντων, υπό την ρητή προϋπόθεση ότι το προς αλλαγή προϊόν παραμένει άθικτο και αχρησιμοποίητο. Σε περίπτωση που το αλλαχθέν προϊόν είναι μικρότερης αξίας από αυτό της αρχικής σας παραγγελίας, η ΛΗΔΑ ΣΚΛΗΡΟΥ (LEDADECO) O.E.δεν θα σας επιστρέφει τη χρηματική διαφορά, συνεπώς θα πρέπει να επιλέξετε πρόσθετο ώστε η νέα παραγγελία σας να είναι ίσης ή μεγαλύτερης αξίας από την αρχική. Αλλαγή για δεύτερη φορά, ήτοι αλλαγή των ήδη αλλαχθέντων προιόντων δεν επιτρέπεται.\nΚατά την παραλαβή του προϊόντος σας συστήνουμε να ελέγχετε προσωπικά το προϊόν που παραδίδεται και να επιβεβαιώνετε ότι παραμένει άθικτη η συσκευασία του. Συγκεκριμένα, σχετικά με την επιστροφή- αντικατάσταση ισχύουν οι παρακάτω προϋποθέσεις :\n1,Το προϊόν προς αντικατάσταση-επιστροφή να συνοδεύεται απαραίτητα από την πρωτότυπη απόδειξη αγοράς.\n2.Το προς αντικατάσταση-επιστροφή προϊόν να βρίσκεται στην κατάσταση που παραλήφθηκε από τον πελάτη, πλήρες και χωρίς φθορές και η συσκευασία του να είναι αυτή που κανονικά συνοδεύει το προϊόν και να είναι σε άριστη κατάσταση, μαζί με όλα τα έγγραφα τα οποία συνόδευαν το προϊόν.\n3.Το προς αντικατάσταση προϊόν να μην έχει χρησιμοποιηθεί ή αλλοιωθεί.\n4.Να έχει προηγηθεί σε κάθε περίπτωση η από μέρους σας άμεση επικοινωνία με το ηλεκτρονικό κατάστημα την ημέρα παραλαβής ή το αργότερο την επόμενη εργάσιμη ημέρα.\nΌλες οι συναλλαγές που πραγματοποιείτε μέσω του www.ledadecoshop.com διέπονται από το Διεθνές και Ευρωπαϊκό Δίκαιο που ρυθμίζει θέματα σχετικά με το ηλεκτρονικό εμπόριο (Οδηγία 2000/31/ΕΚ, ΠΔ 131/2003) καθώς επίσης και από το Νόμο περί Προστασίας των Καταναλωτών (Ν.2251/1994) που ρυθμίζει θέματα σχετικά με τις πωλήσεις από απόσταση. Η ΛΗΔΑ ΣΚΛΗΡΟΥ (LEDADECO) O.E. διατηρεί το δικαίωμα να αλλάξει όποιους από τους όρους και τις προϋποθέσεις χρήσης της παρούσας ιστοσελίδας κρίνει αναγκαίο, οποιαδήποτε στιγμή.\nΕάν δεν αποδέχεστε τους παραπάνω όρους, παρακαλούμε να διακόψετε άμεσα τη χρήση της παρούσας ιστοσελίδας.\nΣχετικά με το LEDADECOSHOP


Θύτες και θύματα ψάχνουν μαζί την αλήθεια; | Documento\nΔιαβάζετε: ΘΥΤΕΣ ΚΑΙ ΘΥΜΑΤΑ ΨΑΧΝΟΥΝ ΜΑΖΙ ΤΗΝ ΑΛΗΘΕΙΑ;\nΘύτες και θύματα ψάχνουν μαζί την αλήθεια;\n9.12.2019 | 16:51\nΟ Ιάσων Χανδρινός, καλυπτόμενος πίσω από μια δική του εκδοχή «προφορικής ιστορίας», συνέγραψε το πολυσυζητημένο βιβλίο του για το Πολυτεχνείο· ανόσιο κατά το γεγονός ότι εξισώνει –με ευμενή ουδετερότητα– τις μαρτυρίες των αντιστασιακών με αυτές των χουντικών. Παραδίδει έτσι ένα μνημείο διαστρέβλωσης για τους ιστορικούς του μέλλοντος, παρά την –αναμφισβήτητα χρησιμότατη– παρουσία 80 συνεντεύξεων ανθρώπων που έζησαν «από τα μέσα» το Πολυτεχνείο.\nΣε ό,τι με αφορά: έχοντας πικρή εμπειρία από παρόμοιες διαστρεβλώσεις κατά το παρελθόν, είχα σοβαρές αμφιβολίες. Στις δύο συναντήσεις που είχα μαζί του για την κατάθεση της προσωπικής μου μαρτυρίας ζήτησα από τον κ. Χανδρινό να με διαβεβαιώσει ότι δεν θα συνυπάρχουμε με χουντικούς (ψευδο)μάρτυρες.\nΗ υπόσχεσή του ήταν, κατηγορηματικά, όχι. Και «αυτονόητη», όπως μου είπε. Και όμως στο βιβλίο του αθέτησε τον όρο υπό τον οποίο είχα εισφέρει τη μαρτυρία μου. Αποτέλεσμα αυτής της μεθοδολογίας «ιστορικής σούπας», ένα πόνημα το οποίο συνεισφέρει στην αποδόμηση της υπόθεσης του Πολυτεχνείου.\nΤα βιβλία δεν ρίχνονται στην πυρά ούτε λογοκρίνονται. Καταλαμβάνουν όμως τη θέση που τους αναλογεί σε μια λίστα αναξιοπιστίας.\nΟ Γιάννης Κοροβέσης ήταν μέλος της Συντονιστικής Επιτροπής Πολυτεχνείου τον Νοέμβριο του 1973\nΔιπλωματικό θρίλερ με φόντο το Αιγαίο και στο βάθος η… Λιβύη\nΟ συνέταιρος περιμένει το μερίδιό του\nΜαγνήτης και ορμητήριο επιθέσεων η συμφωνία για τις βάσεις


ΟΛΥΜΠΙΑΚΟΣ - Pesetero.Net Red Database: Απόλυτη στήριξη στον Ερνέστο Βαλβέρδε...\nΣτήριξη στο Βαλβέρδε γιατί πέρα από οτιδήποτε άλλο ο άνθρωπος έχει ένα σχέδιο στο μυαλό του και προσπαθεί να το υλοποιήσει. Το να καταφέρει η ομάδα να παίζει γρήγορα με τη μπάλα κάτω και με απειλή ΕΠΙΤΕΛΟΥΣ και από τον άξονα και από τα πλάγια είναι κάτι που όλοι θέλουμε.\n29 Αυγούστου 2008 - 12:38 μ.μ.\nΕίναι δεδομένο ότι Βαλβέρδε (παρά τις κραυγές των οπαδών του ...Λεμονισμού) είναι καλός προπονητής, πιθανόν ο καλύτερος που πέρασε από τον πάγκο του Ολυμπιακού τα τελευταία χρόνια.\nΕμένα άλλο με προβληματίζει σε σχέη με τον Βαλβέρδε. Είναι προφανές ότι το δίδυμο της καταστορφής Κόκκαλη-Χρυσικόπουλου τον έχουν δουλέψει άγρια και του έχουν πει ένα σωρό ψέμματα. Ο Βαλβέρδε μου δίνει την αίσθηση του ανθρώπου που εξαπατήθηκε, άλλα του υποσχέθηκαν και άλλα βρίσκει μπροστά του.\nΦοβάμαι μήπως έχει μπει σε καμιά λογική του στυλ "με δουλεύετε εσείς, σας δουλεύω και εγώ"....\n29 Αυγούστου 2008 - 3:08 μ.μ.\n@Γαύρος: Είναι πραγματικά αστείο να κυνηγάς κοντά ένα μήνα έναν προπονητή, να τον πείθεις - ένας Θεός ξέρει με ποιά επιχειρήματα - να έρθει στην ομάδα σου και στο τέλος να αφήνεις να φαίνεται οτι "βρίσκεται υπό κρίσιν". Αυτά δε τα λένε ούτε στους Ζουλού που λέει ο Αλέφαντος και αυτό που περιγράφεις - απ'τη στιγμή που υπάρχει ένα παχυλό συμβόλαιο στη μέση - είναι πολύ δυνατό να συμβεί, σε περίπτωση που συνεχιστεί αυτό το θέατρο του παραλόγου : Ο Βαλβέρδε να βάλλεται πανταχόθεν και οι άλλοι απλά να κοιτούν...\n29 Αυγούστου 2008 - 3:25 μ.μ.\nΕμεις οι ιδοι οφειλουμε να προστατευσουμε την ομαδα απο τετοια πραγματα.. Αν ειναι δυνατον ενα ολοκληρο γηπεδο να κραζει τον Βαλβερδε επειδη εβγαλε τον Αντζα.. Εμεις δηλαδη ξερουμε καλυτερα απο αυτον? Και να πω οτι εκανε καμια αδιανοητη αλλαγη παει στο καλο..\nΟπως ειπα και αλλου ο μονος ανθρωπος που στα 2 πρωτα του ματς δεν θα εκανε λαθος, εχοντας 2-3 μηνες στην ομαδα θα ηταν ο Χαρυ Ποττερ..\n..Εδω ο αλλος μου παιζει με σεντερ μπακ τον Βυντρα...\n29 Αυγούστου 2008 - 3:54 μ.μ.


Ζώδια - Αστρολογία - Ταρώ - Αλίντα Κανάκη - ΣΚΟΡΠΙΟΣ - Ημερήσιες προβλέψεις Οκτωβρίου 2017\nΔημοσιεύθηκε : Πέμπτη, 28 Σεπτεμβρίου 2017 11:44 | Ηλεκτρονικό ταχυδρομείο\nΑποφύγετε σκέψεις εκδίκησης και ακούστε προσεκτικά τι έχει να σας συμβουλέψει κάποιος μεγαλύτερος σας. Στην δουλειά, κάποια απροσεξία ή παράληψη θα σας στοιχίσει σήμερα, τουλάχιστον με μορφή παρατήρησης.\nΚάντε κάτι παράτολμο σήμερα, ίσως ένα παράτολμο άθλημα, για να μπορέσετε να εκτονώσετε με θετικό τρόπο όλη την ένταση και την περίσσια ενέργεια που έχετε.\nΗ συσσωρευμένη ένταση της μέρας μόνο με ένα καλό ποτό και καλή παρέα μπορεί να εκτονωθεί. Ίσως θα έπρεπε να καλέσετε την παρέα σας στο σπίτι και να ξεδώσετε…\nΚάποιες πόρτες θα ανοίξουν διάπλατα για σας και θα μπορέσετε να δρομολογήσετε κάποια επαγγελματικά πλάνα που έχετε επεξεργαστεί εδώ και καιρό.\nΚόπωση και άγχος θα αισθάνεστε σήμερα. Λίγη άσκηση, πιο προσεκτική διατροφή και λίγη χαλάρωση με φιλικές παρέες ή τον άνθρωπο σας μπορούν να σας βοηθήσουν να ισορροπήσετε και πάλι.\nΧρειάζεται να πάρετε αποστάσεις από πρόσωπα και πράγματα για να μπορέσετε να δείτε τις καταστάσεις πιο καθαρά. Αποφύγετε εξόδους και πολύβουα μέρη, γιατί μόνο την προσοχή σας μπορούν να αποσπάσουν.\nΤο πλανητικό σκηνικό μπορεί να προκαλέσει εύκολα παρεξηγήσεις, γι αυτό προσέξτε τι θα πείτε και πως θα το πείτε. Θα ήταν κρίμα μια παρεξήγηση να οδηγήσει σε απομάκρυνση κάποιων ατόμων από την ζωή σας.\nΟι πλανητικές συνθήκες είναι σήμερα ιδανικές για να κάνετε ένα νέο επαγγελματικό άνοιγμα ή ένα ξεκίνημα. Εκείνο που θα πρέπει να προσέξετε είναι η εριστική σας διάθεση.\nΜην αφήνετε το άγχος να σας καταβάλλει, γιατί θα χάσετε την μπάλα! Η μέρα μπορεί να σας δώσει σημαντικές ευκαιρίες καριέρας και θα πρέπει να είστε νηφάλιοι για να τις αδράξετε.\nΑναζητήστε την θετική πλευρά σε κάθε τι που βρίσκεται στον δρόμο σας και απωθήστε αρνητικές σκέψεις που σας ρίχνουν ψυχολογικά.\nΜια απογοήτευση θα γευτείτε σήμερα, γιατί θα διαπιστώσετε ότι ένα σημαντικό κομμάτι της ζωής σας το στηρίζατε σε ψευδαισθήσεις… Αφήστε τις πικρίες και κοιτάξτε με αισιοδοξία προς το μέλλον.\nΑποφύγετε τις εμμονές, ειδικά εάν αυτές αφορούν τις ανθρώπινες σχέσεις, παρουσιάζοντας ευελιξία και προσαρμοστικότητα. Ειδικά οι φιλίες, αλλά και τα οικονομικά σας, μπορούν να επηρεαστούν σημαντικά από την στενοκεφαλιά σας.\nΑισθάνεστε εξάντληση μετά από μια απαιτητική περίοδο. Χρειάζεστε περισσότερο ύπνο και καλύτερη διατροφή για να μπορέσετε να συνέλθετε και να ανταποκριθείτε στο απαιτητικό σας πρόγραμμα.\nΗ ευελιξία στις σχέσεις είναι ίσως ο σημαντικότερος παράγοντας επιτυχίας και σταθερότητας. Αποβάλετε τις εμμονές και την τάση σας για κτητικότητα, εάν θέλετε να τα πάτε καλά με το ταίρι σας.\nΜπορείτε να γίνετε εξαιρετικά σαρκαστικοί και επιθετικοί, όταν το πρόσωπο που έχετε απέναντι σας δεν σας εμπνέει ή απλά δεν σας κάνει τα χατίρια. Αποφύγετε το όμως σήμερα, γιατί θα αποβεί εις βάρος σας…\nΜια ερωτική πανδαισία μπορείτε να βιώσετε σήμερα! Είναι όμως ευκαιρία να επενδύσετε περισσότερο στο συναίσθημα στην σχέση σας και να φέρετε τρυφερότητα και αρμονία.\nΖυγίστε τα μελλοντικά σας σχέδια με βάση τα νέα δεδομένα και κάντε τις αναπροσαρμογές που χρειάζονται. Προσοχή στα οικονομικά της οικογένειας σας!\nΗμέρα λιτότητας η σημερινή, μια και διαπιστώνετε ότι ξεφύγατε αρκετά στις δαπάνες σας. Τα πράγματα θα βελτιωθούν αρκετά σύντομα, αρκεί να έχετε υπομονή…\nΕίναι τόσος ο όγκος της δουλειάς, που θα κλιθείτε να διεκπεραιώσετε, που θα τα βρείτε σκούρα. Κάποιες ιδέες όμως συναδέλφων ή συνεργατών μπορούν να σας βοηθήσουν να οργανώσετε την δράση σας αποτελεσματικότερα.\nΑποφύγετε να ασχοληθείτε με οτιδήποτε ασυνήθιστο ή ριψοκίνδυνο σήμερα. Δεν είναι η κατάλληλη μέρα. Βελτιώστε τις διατροφικές σας συνήθειες, ξεκινώντας από σήμερα.\nΠρέπει να βρείτε τρόπο να αποβάλετε την ένταση που έχετε συσσωρεύσει, να την εκτονώσετε επάνω στα αγαπημένα σας πρόσωπα και δημιουργήσετε προβλήματα χωρίς λόγο.\nΈχετε καλές διαπραγματευτικές ικανότητες και σήμερα θα χρειαστεί να τις χρησιμοποιήσετε για να διασφαλίσετε μια καινούργια επαγγελματική προοπτική.\nΔεν είναι απαραίτητο να έχετε πάντοτε τον τελευταίο λόγο! Προσπαθήστε να είστε πιο επικοινωνιακοί και να σέβεστε περισσότερο τις απόψεις και τις επιθυμίες των γύρω σας.\nΤα εμπόδια που εμφανίζονται στον επαγγελματικό σας χώρο θα μπορούσατε να τα δείτε και σαν ευκαιρίες να αλλάξετε προσανατολισμό ή τρόπο εργασίας, κάτι που θα σας ωφελούσε μακροχρόνια.\nΚάποια άτομα στο χώρο της δουλειάς σας θα προσπαθήσουν να κάνουν την μέρα σας δύσκολη. Η διπλωματική προσέγγιση θα ήταν πιο αποτελεσματική από μια κατά μέτωπο αντιπαράθεση.\nΟι γύρω σας μπορούν να σας προσφέρουν σωτήριες λύσεις στα προβλήματα που σας απασχολούν, ίσως και χωρίς να το καταλάβουν. Ακούστε τι έχουν να σας πουν.\nΧρειάζεται δέσμευση και επιμονή για να κατακτήσετε την κορυφή που ονειρεύεστε στην καριέρα σας. Ο δρόμος είναι δύσβατος και οι προκλήσεις πολλές, στο τέλος της διαδρομής όμως σας περιμένει η καταξίωση!\nΕκπέμπετε διφορούμενα μηνύματα στον άνθρωπο σας τον τελευταίο καιρό και τον έχετε απομακρύνει από κοντά σας. Εάν αισθάνεστε κάτι γι αυτό, είναι καιρός να αλλάξετε στάση.\nΈνα σημαντικό τμήμα της μέρας σας θα χρειαστεί να το επενδύσετε στην οικογένεια σας, μια και έχουν απόλυτη ανάγκη την ευστροφία αλλά και την στήριξη σας, για κάτι που τους απασχολεί.\nΕπενδύστε στο καλό και όχι στην κακία σήμερα. Προσπαθήστε να βγάλετε τον καλύτερο σας εαυτό, αλλά και ότι καλύτερο διαθέτουν οι γύρω σας. Θα έχετε πετύχει σημαντική πρόοδο.\nΈχετε μεγάλη τύχη στα τυχερά παιχνίδια και μπορείτε να κερδίσετε ένα σημαντικό χρηματικό ποσό. Αποφύγετε μεγαλοστομίες που δεν μπορείτε και δεν έχετε σκοπό να τηρήσετε…


απόρρητο: Το Μυστικό Της Γορίτσας Του Βόλου\nΣκεφτείτε για λογαριασμό σας επιτέλους, έστω και για μια φορά, ακόμα κι αν είναι μπερδεμένα, ακόμη κι αν πρέπει να πλεύσετε στις θάλασσες του αφηρημένου! Η επιστημονική γνώση δεν είναι αντικειμενική.  Όλες οι βάσεις στις οποίες είναι στηριγμένα τα θεόρατα οικοδομήματά της είναι αυθαίρετες. Είναι, όπως ακριβώς και ο πολιτισμός μας, μια Συνωμοσία, ένα πονηρό συμβόλαιο, ένας εξορκισμός. Έχουμε τα γεγονότα για να μην κινδυνεύουν οι υπάρχουσες αιτιολογίες. Κατάρα σε όλα τ’ άλλα.\nΖούμε υπό το καθεστώς πολύ αυστηρής έρευνας και εγκαθίδρυσης αυθαίρετων συμπερασμάτων, που επηρεάζουν άμεσα όλους τους ανθρώπους, και το όπλο που χρησιμοποιούμε πιο συχνά ενάντια σ’ αυτό το καθεστώς είναι η αμφισβήτηση και η γελοιοποίηση. Δεν έχουμε άλλη λύση: αμφισβητείστε και γελοιοποιήστε ό,τι σας λένε! Πώς μπορεί να εξελιχθεί σωστά και να λειτουργήσει η γνώση, κάτω από τέτοιες συνθήκες;] Charles Fort\nΠαλαιότερα, αρθρογραφώντας σε έντυπα ειδικής θεματολογίας, είχα την συνήθεια να τεκμηριώνω τα άρθρα μου μέχρι αηδίας, γινόταν χειρότερα κι από επιστημονική διατριβή, ούτε πεϊπερολόγος   -δόκιμος όρος- να ήμουνα. Σήμερα … φτου φτου, μακριά από ‘μένα. Όποιος θέλει να τεκμηριώσει, ας μελετήσει κι ας ερευνήσει μόνος του.\nΜετά από τις παρανοϊκές επιθέσεις που δέχτηκα, στην ανάρτηση μου για τους Πωρίες  και από τα μηνύματα των κόπανων  που κυκλοφορούν στο Facebook, πως είμαι δρακόφιδο, μιλάω με πνεύματα, είμαι μαύρος μάγος, (δύσκολο να ξεχωρίσουν οι βλάκες το μάγος, από το Μάγγος) και ανάλογες μα και κοινότυπες ανοησίες από τα γνωστά trolls, είπα να σας διηγηθώ ένα «παραμυθάκι» ! Έτσι λοιπόν τώρα ότι σας γράφω σε αυτό το άρθρο είναι ένα «παραμύθι» που μου το είπανε τα πνεύματα. [Α] Αρα ότι διαβάζετε, υπάγεται στην επιστημονική φαντασία ενός συνομωσιολογικοπαρανοϊκού συγγραφέα και ερευνητή (αυτόκλητου παρακαλώ) !! Δεν συμφωνείτε; Δικό σας θέμα !\nΠροπολεμικά: Το 1926 περίπου εμφανίζεται στο ανατολικό Πήλιο ένας Γερμανός «φυσιολάτρης» ο Αλφόνς Κοχάουζερ “Alfons Hochhauser”  . Δούλευε με τους ψαράδες σαν βοηθός, και η αμοιβή του εκείνη την εποχή, ήταν φυσικά ψάρια για να φάει. Ήταν πολύ γερός, και φορτωμένος με μια τεράστια ψαροκασέλα, διέσχιζε το Πήλιο κάθετα σε 6 ώρες, κατέβαινε στον Βόλο πούλαγε τα ψάρια του και ξανά πίσω στο Ανατολικό Πήλιο. Ο φυσιολάτρης μας λοιπόν, μόλις ξέσπασε ο πόλεμος παρουσιάσθηκε ως Ναζί με βαθμό πλωτάρχη !!! Ήταν, όμως καλός άνθρωπος, δεν πείραξε κανέναν, μάλιστα έσωσε κάποιους από εκτέλεση. Επειδή αγάπησε τον τόπο έμεινε στην Ελλάδα και παντρεύτηκε Ελληνίδα. Πολύ γρήγορα το όνομα του γίνεται θρύλος σε ολόκληρη την Ευρώπη. Και πως όχι; Γκρέτα Γκάρμπο, Ποσειδώνας του Αρτεμισίου, Ναζί, ο έρωτας στα χιόνια … Περισσότερα στο βιβλίο του Κώστα Ακριβού “Ποιος θυμάται τον Αλφόνς” εκδόσεις Μεταίχμιο.\nΤα ίδια χρόνια περίπου εμφανίστηκε ένας άλλος Γερμανός, ο Σέφελ που αγόρασε μια περιοχή στα Πευκάκια του Βόλου κι έχτισε ένα σπίτι. Αυτοί που του πουλήσαν την περιοχή, φυσικά για ένα πιάτο φακή, πανηγυρίζανε που πούλησαν στον «κουτό» Γερμανό αυτό το άγονο μέρος με τα πεύκα, που δεν έκανε ούτε για βοσκοτόπι. Βέβαια η περιοχή τώρα είναι «αρχαιολογικός» χώρος και απαγορεύεται να κτίσει κανείς !!! δείτε το ΦΕΚ ΥΑ 7057/27-2-1961 – ΦΕΚ 105/Β/3-4-1961.\nΈτσι το σκηνικό ήταν έτοιμο, πολλά χρόνια πριν τον πόλεμο. Έρχεται η κατοχή και οι Γερμανοί επισκέπτονται την Παναγιά την «Τρυπητή» κάτω από την Γορίτσα στην θάλασσα, δίπλα στον Ναυτικό Όμιλο Βόλου. Κάτω από το ιερό, [εικ. 29] μπαίνουν στην στοά και βγαίνουν στην άλλη εκκλησία της Ζωοδόχου Πηγής, στην κορυφή του λόφου. Βέβαια δεν βρήκανε αυτό που ζητούσαν και κάψανε όλη την Γορίτσα ψάχνοντας για την πολυπόθητη είσοδο στο δεύτερο επίπεδο στοών.\nΤο αστείο είναι ότι μεταπολεμικά αυτές οι είσοδοι των στοών ήταν καλυμμένες με σιδεριές. Αν ρώταγες κανένα τι ήταν αυτές οι τρύπες, σου απαντούσαν με περίσσια εξυπνάδα: «αποθήκες πυρομαχικών» των Γερμανών. Και αυτοί ήταν άνδρες που είχαν πάει στρατό και είχαν πολεμήσει κιόλας !!! Όχι σαν τους σημερινούς πολιτικούς και τους παπάδες που και δεν ξέρουν πως μυρίζει το μπαρούτι.\nΤο 2004 πριν τους Ολυμπιακούς κλείσανε τις εισόδους με Μπάζα !!! Δείτε στις φωτογραφίες ότι απέμεινε. Όλα αυτά είναι τυχαία;\nΜπήκανε λοιπόν κάτω, οι ειδικές μονάδες των Γερμανών της επιχειρήσεως Υπερβορεία. Βέβαια ταυτόχρονα έμπαιναν κι από πολλά σημεία που έχει η Ελλάδα και κάπου αλλού στην χαράδρα των Δελφών. Λέτε ο Α. Σικελιανός εκτός από το να κάνει βόλτες γυμνός με άσπρο άλογο στους Δελφούς, να ήξερε και τίποτ’ άλλο; Και στο υπόγειο του είχε μια αναπαράσταση με άγαλμα δράκου; Ήξερε για τους Αργοναϊτες; Μπα φήμες, ράδιο-αρβύλα θα ήταν. Εεε, τον είδε η Εύα και τον ερωτεύτηκε, έτσι όμορφος σαν αρχαίος Έλληνας θεός, και τον παντρεύτηκε. Βεβαία χαζοαμερικάνα ήτανε και όταν ο Άγγελος είχε καμιά γκόμενα στην κρεβατοκάμαρα και ερχότανε επισκέψεις τους έλεγε η Εύα: Σσσσ ο Δίας ιερουργεί !!!!! τι μου θυμίζει αυτό;\nΔυο Τεράστιες Αίθουσες παραλληλόγραμμες με πολλά χιλιόμετρα, ειδικά στο μήκος. Ομοίως στο πλάτος και στο ύψος. Μοιάζουνε σαν δυο πακέτα Μάλμπορο !!! Αρχίζουν περίπου από την Άλλη Μεριά του Βόλου και φτάνουν μέχρι το Τρίκερι. Ανάμεσα τους, το σβησμένο ηφαίστειο του Παγασητικού. Μέσα υπάρχουν τεράστια μηχανήματα άγνωστης τεχνολογίας, λιωμένα από υπόγειες πυρηνικές εκρήξεις, ενός απόμακρου χρονικά πολέμου!!! Κάτι σαν εκείνα που έβγαζαν με τα φορτηγά από το τούνελ της εθνικής των Τεμπών; Ας πούμε, λένε τα πνεύματα, 100.000 ετών ! Ε πνεύματα είναι αυτά, πως μπορεί κανείς να τους φέρει αντίρρηση;\nΒέβαια, οι Γερμανοί κατεβήκανε παρακάτω και ήρθαν σε επαφή με κάτι περίεργα DNA και πήρανε τα σημαντικότερα κομμάτια τεχνολογίας τα οποία χρησιμοποιήσανε στα μυστικά τους όπλα. Βλέπε ιπτάμενους δίσκους, αεροπλάνα stealth και πολλά άλλα. Βλέπε αδελφότητα του Κώδωνος   κλπ. Την οποία τεχνολογία αργότερα δώσανε μερικώς στους Αμερικανούς με το πρόγραμμα Paperclip. Άλλωστε ο Kurt Josef Waldheim που ήταν αρχηγός της επιχειρήσεως, το μεγαλύτερο διάστημα του πολέμου το πέρασε στην Μαγνησία, παραμένοντας αφανής. Ήταν Γενικός Γραμματέας του ΟΗΕ  από το 1972 μέχρι το 1981 και Πρόεδρος της Αυστρίας από το 1986 μέχρι το 1992.\nΑν κάνετε μια επίσκεψη στο Αρχαιολογικό Μουσείο του Βόλου, βλέπετε πολλά πήλινα εδώλια. [εικ. 33] Όλα έχουν μια τρύπα επάνω, για να περνάει ένα μικρο σκοινί. Οι αρχαιολόγοι θα σας πουν διάφορες ιστορίες αν τους ρωτήσετε. Η πραγματικότητα είναι άσχημη. Χρησιμοποιήθηκαν από το 10.500πκ.ε έως το 6.000 πκ.ε. περίπου. Ήταν το σύμβολο του ανθρώπινου κοπαδιού κάθε ερπετοειδούς δράκου της περιοχής. Όποιος, ανήκε στο κοπάδι ήταν θέμα τύχης αν θα τον έτρωγε η όχι ο αφέντης του, στην διάρκεια της ζωής του.\nΈτσι ξεκίνησε η κυριαρχία των διάφορων φυλών των ερπετοειδών στην Γη. Υπάρχουν τρία βασικά είδη, οι Δράκοι τα Δρακόφιδα και τα Όρνια. Όλοι αυτοί έχουν πολλές υποφυλές. Οι Δράκοι μoιάζουν με όρθιους κροκόδειλους, όσο μεγαλύτερη η ουρά τόσο πιο βασιλικό «αίμα» έχουν. Τα Δρακόφιδα δεν έχουν πόδια αλλά ένα χοντρό κορμό φιδιού και αγκαθωτά πτερύγια στην πλάτη σαν το ψάρι Σκορπίνα, και όταν μεταμορφώνονται σε ανθρώπους τα πραγματικά μάτια τους είναι στην μύτη.\nΌλοι αυτοί έχουν την δυνατότητα να μεταμορφώνονται σε ανθρώπους ανοίγοντας και κλείνοντας τις αλυσίδες του DNA τους. Για να διατηρήσουν την ανθρώπινη μορφή τους, πρέπει να είναι σε συνεχή συγκέντρωση. Καμιά φορά την χάνουν στην διάρκεια του ύπνου και, ξαφνικά βλέπεις αν ξυπνήσεις, την γυναικά σου ή τον άντρα σου μέσα στις βλέννες !!! Ναι φυσικά, χρειάζονται αίμα, κάθε τρεις μέρες. [18-22]\nΕπιπλέον είχαν και τα μεγαλύτερα διαστημόπλοια, οπως το Suncruiser που είναι το πλοίο έλεγχου του Ηλιακού μας συστήματος με μήκος 42.000χλμ, η περίμετρος της Γης είναι 40.000χλμ. Απλώς έχει υποστεί πειρατεία από τους Ερπετοειδείς όταν αποχώρησαν οι Κύνες. Τεράστιο θέμα αυτό από μόνο του, έχει αναλυθεί σε άλλα άρθρα, μελετήστε τα [12-15]\nΓια να ξαναδούμε αυτό το Vortex, που όλοι σχεδόν νομίζουν ότι είναι στην Γορίτσα. Όμως δεν είναι έτσι τα πράγματα. Το Vortex του Βόλου έχει υποστεί πειρατεία από τους Κύνες παλιά και είναι ημιενεργό. Ναι κάποιοι -οι γνωστοί- τρέμουν μην ανοίξει ξανά. Άλλωστε οι δυο επιβεβαιωμένες εμφανίσεις μικρών Κενταύρων στο δάσος του χωρίου Νεοχώρι, κάτι λένε, μόνο που το δάσος «κάηκε» το 2008 ! Δες κι εδώ “Σπηλιά Κενταύρου στο Ανήλιο Μαγνησίας» \nΤο κτιστό λεγόμενο αντίρροπο Ε στην Γορίτσα. Κάποιοι λένε ότι είναι του 9.500πκε και ίσως να έχουν δίκιο. Η Αρχαιολογική το έχει «περιποιηθεί» κατάλληλα τα τελευταία χρόνια. Αλλά και αν υποθέσουμε ότι είναι αντίρροπο Ε, τι σχέση έχει με τα «ισόφωτα» του μεγίστου Έλληνα αστρονόμου Κ. Χασαπη; Ισόφωτα ειναι οι πηγές φωτός στο σύμπαν που έχουν την ίδια ένταση ! Και τι σχήμα παρουσιάζει; Το σύμπαν παρίσταται με μια έλλειψη δισδιάστατη. Αυτό που βγαίνει υπερβαίνει κάθε φαντασία. Το σχήμα ενός ανθρώπου με τα χεριά στην ανάταση !!! και μάλιστα βγαίνει έξω από την έλλειψη !!! Δηλαδή υπερδιαστατικό. Και ιδού έχετε το αντίρροπο Ε. Δες εδώ “«Αντίρροπο Ε η Eξήγηση !»\nΤελειώνοντας: Αν βάλετε το νου σας να δουλέψει και έχετε την νοημοσύνη και την διάκριση, απλά ερευνήστε, μελετήστε, αμφισβητήστε κι αναρωτηθεί\nΤι στο καλό γίνετε; Ποιοί είναι οι Δεσμώτες – Θαυματοποιοί στο σπήλαιο του Πλάτωνα-Σωκράτη και ποιοί οι σκιές; [18-22]\nΤι ήθελαν να πουν αλληγορικά οι φιλόσοφοι και δεν μπορούσε να ειπωθεί απευθείας; Είναι γνωστό ό,τι οι μεγαλύτερες αλήθειες και η περιγραφή της πραγματικότητας βρίσκεται στην φαντασία κι όχι στα meme  και τους μιμιδισμούς του κατεστημένου. \n*Ο λόφος της Γορίτσας βρίσκεται στο βάθος του μυχού του Παγασητικού κόλπου, ανατολικά του Βόλου, και έχει πλήρη έλεγχο της θάλασσας που απλώνεται μπροστά του. Αφορμή αυτού του σημαντικού γεωγραφικού χαρακτηριστικού, ήταν να κτιστεί πάνω στο λόφο αυτόν μια ισχυρή πόλη, πιθανόν από τον Φίλιππο τον Β΄, όταν οχύρωνε στρατηγικές θέσεις στη Μαγνησία. Το όνομα της πόλης μένει ακόμη και σήμερα άγνωστο, αν και κατά καιρούς διάφοροι μελετητές προσπάθησαν να την ταυτίσουν με την Ιωλκό, τη Νήλεια, το Ορμίνιο, τη Δημητριάδα.\nΑνώνυμος 13 Μαρτίου 2014 - 8:13 μ.μ.\nΛες δυο σωστα στο κειμενο,λες και οτι αλλο ψεμα η νομιζεις εσυ,ετσι φτιαχνεις εναν αχταρμα για τον ανιδεο αναγνωστη που θα καταλαβει οτι μπορει και θα συνεχισει το ιδιο σεναριο στους επομενους,με σκοπο τι; Μα φυσικα τον τρομο την απογοητευση και για μια ακομα φορα την αποκρυψη της αληθειας....\nΑνώνυμος 31 Μαρτίου 2014 - 1:27 μ.μ.\nΠιστευε και μη, ερευνα..


Τα καλύτερα ξενοδοχεία 4 αστέρων - Worms - TripAdvisor\nΤα καλύτερα ξενοδοχεία 4 αστέρων - Worms, Γερμανία\nWorms - Ξενοδοχεία 4 αστέρων\nWorms: Άλλα ξενοδοχεία εκεί κοντά (22)\n17,6 χλμ. από Worms\n18,1 χλμ. από Worms\n18,4 χλμ. από Worms\n18,5 χλμ. από Worms\n18,6 χλμ. από Worms\n18,7 χλμ. από Worms\n18,8 χλμ. από Worms\n18,9 χλμ. από Worms\n19,2 χλμ. από Worms\n19,3 χλμ. από Worms\n19,4 χλμ. από Worms\n20,2 χλμ. από Worms\n20,4 χλμ. από Worms\n21,0 χλμ. από Worms\nΝο 1 από 12 ξενοδοχεία: Worms\nΝο 11 από 12 ξενοδοχεία: Worms


Village's News: Σεισμός στην Θεσσαλονίκη\nΤο συζητήσαμε πολύ τελευταία και ήρθε και στην γειτονιά μας.\nΌπως μαθαίνουμε από το Troktiko, μικρός σεισμός έγινε στη Θεσσαλονίκη περίπου στις 3:45 εντάσεως 3,3 βαθμών της κλίμακας Ρίχτερ.\nΑς ελπίσουμε ότι ήταν τυχαίο γεγονός...\n2 χωριατάκια to “Σεισμός στην Θεσσαλονίκη”\n13 Μαρτίου 2010 - 2:58 μ.μ.\nΟ πατέρας του Υφυπουργού Βούγια ήτανε εξόριστος μαζί με τον Γλέζο στη Μακρόνησο\nΈνα μικρό δείγμα, του ποιοι μας κυβερνάνε, είναι και η παρακάτω είδηση από αριστερό μπλόγκ (σας τη μεταφέρουμε συνοπτικά με δικά μας λόγια): Ο υφυπουργός ΠΡΟ-ΠΟ, Βούγιας, του οποίου ο πατέρας ήτανε μαζί με τον Γλέζο στη Μακρόνησο το 1948, επισκέφτηκε τον Γλέζο μετά από το περιστατικό στο Μνημείου του Αγνώστου Στρατιώτου και τον ρώτησε τι ήθελε να κάνει το κράτος για να… επανορθώσει. Ο Γλέζος απαίτησε να δει τον αστυνομικό που έριξε τα δακρυγόνα. Την άλλη μέρα, με υφυπουργική διαταγή (και τα σκυλιά δεμένα),\n- ο αστυνομικός πήγε στο σπίτι του Γλέζου (στη λαϊκή συνοικία του Ψυχικού ασφαλώς) μαζί με τον διοικητή των ΜΑΤ!\nΕκεί ο ασφαλώς κατατρομαγμένος αστυνομικός ζήτησε εκατό φορές συγνώμη και κάποια στιγμή ο Γλέζος τον συγχώρεσε, και μετά έκανε κι ένα κήρυγμα στο διοικητή των ΜΑΤ, πώς να αντιμετωπίζει τους (αριστερούς εννοείται) διαδηλωτές (προφανώς με την… όπισθεν) και πήγαν στο καλό. Το επόμενο ραντεβού του «συμβόλου», «παλαίμαχου αγωνιστή», «κορυφαίου αντιστασιακού» κ.τ.λ. με την αστυνομία, κλείστηκε, πάλι με πρωτοβουλία του Βούγια: την 24η Μαρτίου, ο Γλέζος θα πάει ως τιμώμενο πρόσωπο στις σχολές της αστυνομίας και θα μιλήσει στους νεαρούς μαθητές για την «εθνική αντίσταση». Αυτή είναι η Ελλάδα σήμερα! Μην απορείτε, λοιπόν, για τις διώξεις που υφίσταται το εθνικιστικό κίνημα.\n13 Μαρτίου 2010 - 4:03 μ.μ.\nΔεν ξέρω ποιοί είναι αυτοί που στηρίζουν τα μέτρα της Κυβέρνησης.\nΊσως να είναι αυτοί οι large συνταξιούχοι που προσφέρουν την σύνταξή τους για την πατρίδα... που αναφέρθηκε ο Τζέφρυ.\nΕγώ δεν στηρίζω κανένα μέτρο, μέχρι η δικαιοσύνη να τιμωρήσει αυτούς που έφεραν την χώρα σε αυτό το σημείο.\nΔεν ήμουν εγώ αυτός... και δεν θεωρώ υποχρέωσή μου να αποκαταστήσω την ζημιά. Γνωρίζω ότι μπορείτε να βρείτε ποιοί τα καταχράστηκαν και να τους τα ζητήσετετ πίσω.\nΠροτιμάτε τον εύκολο δρόμο, αρμέγοντας τους ηλίθιους που σας ψήφιζαν τάζοντάς τους πα**ριές μετά ριγάνεως.\nΔεν τολμάτε να αγίξετε αυτούς που σας χρηματοδοτούν για να βρίσκεστε στην εξουσία, γιατί αυτοί σας χρηματοδοτούν για να βρίσκεστε στην θέση που βρίσκεστε.\nΔεν σας εμπιστεύομαι, θεωρώντας σας κατ΄ εξακολούθησιν ψεύτες και απατεώνες, που νέμεστε τον δημόσιο πλούτο.\nΕίστε λαμόγια, τεχνικοί της εξουσίας, που η μόνη τέχνη που μάθατε να εξασκείτε, είναι αυτή της παραπλάνησης των πολιτών, η προστασία των προηγούμενων απατεώνων συντρόφων σας και η κατασπατάληση του δημόσιου χρήματος.\nΘα γκρεμιστείτε με πάταγο από τους θρόνους που βολευτήκατε.


Ο ΚΟΣΜΟΣ ΚΑΙ Η ΕΥΒΟΙΑ: 19. ΔΡΑΚΟΣΠΙΤΑ: Ο ΜΕΓΑΛΟΣ ΓΡΙΦΟΣ ΤΩΝ ΕΡΕΥΝΗΤΩΝ\nΤα δρακόσπιτα λοιπόν της Εύβοιας, μερικά από τα οποία βρίσκονται σε αρίστη κατάσταση μέχρι και σήμερα, παρά τις πολλές μελέτες που έχουν γίνει, χαρακτηρίζονται ακόμη ως μυστηριώδη με αρκετές ανεξιχνίαστες πτυχές στην ταυτότητά τους. Οι απόψεις των επιστημόνων και ερευνητών, όπως του Ν. Μουτσόπουλου, του Χ. Λάζου, του Θ. Σκούρα αλλά και άλλων νεότερων, διίστανται τόσο για την εποχή που χτίστηκαν, όσο και για τους λόγους που χτίστηκαν.\nΠριν λίγες δεκαετίες επικρατούσε η άποψη πως τα περισσότερα δρακόσπιτα της Ν. Εύβοιας χτίστηκαν περί τον 7ο αι. π.Χ. Αργότερα κάποιοι ερευνητές ισχυρίστηκαν πως χτίστηκαν μεταξύ 3ου και 1ου αι. π.Χ. Τελευταία άλλοι ερευνητές είναι πεπεισμένοι πως έχουν χτιστεί μεταξύ 5ου και 4ου αι. π.Χ. Σχετικά με τη χρήση τους τώρα, άλλοι μελετητές τα εκλαμβάνουν ως χώρους λατρείας, ενώ η επικρατέστερη άποψη θέλει αυτές τις κατασκευές ως οικίες των λατόμων, που εργάζονταν στα παρακείμενα λατομεία μαρμάρου.\nΔεν είναι όμως καθόλου απίθανο όλες αυτές οι απόψεις να συνδυάζονται, εμπεριέχοντας η κάθε μια τους, ισχυρές δόσεις αλήθειας. Για παράδειγμα στο δρακόσπιτο της Όχης έχουν βρεθεί αντικείμενα που παραπέμπουν σε περιόδους από τον 6ο π.Χ. μέχρι και τον 1ο π.Χ. αιώνα. Τα ίδια ευρήματα παραπέμπουν επίσης σε αρχαίες λατρευτικές εκδηλώσεις, τεκμηριώνοντας τους ισχυρισμούς πως τουλάχιστον αυτό το Δρακόσπιτο, μεγαλύτερο από όλα τα άλλα (διαστάσεων 12,7 Χ 7,7 μ.) ήταν πράγματι χώρος λατρείας.\nΤο Δρακόσπιτο της Όχης, μεγαλύτερο και πιο ενδιαφέρον από τα Δρακόσπιτα της Νότιας Εύβοιας, ήταν πιθανότατα ιερό αφιερωμένο στο θεϊκό ερωτικό σμίξιμο του Δία με την Ήρα. Αυτό εξάλλου υποδηλώνει και η ονομασία «Όχη» που σημαίνει ερωτικό ζευγάρωμα (βάτεμα). Τα ευρήματα μαρτυρούν πως η χρήση αυτού του ιερού διήρκεσε από τον 6ο μέχρι τον 1ο π.Χ. αιώνα. Οι διαστάσεις του είναι 12,7 μ. Χ 7,7 μ.\nΟ Ισχυρισμός ενισχύεται και από τη θέση που είναι χτισμένο (κορυφή της Όχης - υψόμετρο 1404 μ.) καθώς επίσης και από τον καταγεγραμμένο μύθο, που θέλει τον Δία και την Ήρα να έσμιξαν ως ζευγάρι στη θέση που βρίσκεται το δρακόσπιτο. Το όνομα εξάλλου του βουνού Όχη σημαίνει ακριβώς αυτό. Προέρχεται από το ρήμα «οχεύω», που σημαίνει βατεύω (ζευγαρώνω με σκοπό τον πολλαπλασιασμό δια της γενετήσιας πράξης). Το ζευγάρωμα υποδηλώνει και η λέξη «οχεία» από την οποία προέρχεται και η ονομασία του βουνού Όχη του ευβοϊκού νότου.\nΌλα τα προαναφερθέντα κάνουν περισσότερο αποδεκτούς τους ισχυρισμούς των ερευνητών, που θέλουν το Δρακόσπιτο της Όχης να είναι ιερό προς τιμή του ζευγαρώματος Δία και Ήρας. Το ιερό αυτό φαίνεται πως ήταν σε λειτουργία για περίπου 6 αιώνες (6ος – 1ος π.Χ. αι.). Το πολύ ενδιαφέρον αυτό μνημείο, συνδεόμενο με πολλούς θρύλους, αλλά και ιστορία, αποτελεί σήμερα τον ιδανικότερο προορισμό για τους εραστές των οδοιπορικών, αφού ακόμη δεν υπάρχει τρόπος πρόσβασης στην κορυφή της Όχης με μηχανικό μέσον. Δίπλα του μάλιστα, προς απόδειξη ότι η θέση είναι ιδανική για λατρευτικός χώρος, βρίσκεται χτισμένο με ίδια δομικά υλικά ένα εκκλησάκι του Προφήτη Ηλία. Του Άγιου της Χριστιανοσύνης που κοσμεί τις κορυφές των βουνών μας.\nΕυρήματα από το Δρακόσπιτο της Όχης, εκτίθενται στην αρχαιολογική συλλογή του Γιοκάλειου της Καρύστου. Τα ευρήματα χρονολογούνται από τον 6ο μέχρι και τον 1ο π.Χ. αι.\nΑντίθετα με το δρακόσπιτο της Όχης, που μάλλον ήταν χώρος λατρείας, ο μικρός οικισμός τριών δρακόσπιτων στην πλαγιά του βουνού Kλιόσι, ανατολικά των Στύρων, φαίνεται πως μάλλον ήταν κατοικία λατόμων ή αγροικία. Μεταγενέστερη κατασκευή από το δρακόσπιτο της Όχης (περίπου του 4ου αι. π.Χ.), αλλά όμοιας αρχιτεκτονικής. Τα τρία δρακόσπιτα είναι κατασκευασμένα σε σχήμα Π. Τα δύο σκέλη του Π αποτελούνται από δύο πλατυμέτωπα κτίσματα, που πλαισιώνουν ένα τετράγωνο σε κάτοψη κτίσμα, το οποίο στεγάζεται με εκφορικό θόλο. Η θέση που βρίσκονται χτισμένα τα τρία δρακόσπιτα, λέγεται Πάλλη Λάκα.\nΟ οικισμός των τριών δρακόσπιτων Πάλλη Λάκα στην πλαγιά του βουνού Kλιόσι, ανατολικά των Στύρων, παρουσιάζει ιδιαίτερο ενδιαφέρον. Κατά πάσα πιθανότητα αποτελούσε κατοικία λατόμων ή αγροτών.\nΣυνολικά τα Δρακόσπιτα της Νότιας Εύβοια, που σώζονται (μερικά σε πολύ καλή κατάσταση) είναι περισσότερα από 15. Στην περιοχή αυτή που από αιώνες τώρα κυριαρχεί το αρβανίτικο στοιχείο έχει επικρατήσει η αρβανίτικη ονομασία των δρακόσπιτων «Σπέλα ε δραγκότι», που σημαίνει «Σπηλιές των Δράκων» ή Σέντια του Δράκου (Sedia = κατοικία).\nΤο πιο ευκολοπροσβάσιμο δρακόσπιτο είναι το Λιμικό (Δραγκό Tσούκα). Βρίσκεται σχεδόν πάνω στον εθνικό δρόμο Στύρων-Καρύστου, ένα χιλιόμετρο νότια των Kαψάλων.\nΓνωστά επίσης είναι το Δρακόσπιτο στους Bαρελαίους, το Λουμιθέλ ή Mαρίζα ντραγκό, το Kρόι φοχτ ντραγκό, το Δρακόσπιτο στο Nιμποριό, γνωστό με το όνομα «Πύργος», κ.α.\nΠάνω: Το πιο ευκολοπροσβάσιμο δρακόσπιτο είναι αυτό που βρίσκεται σχεδόν πάνω στον δρόμο Στύρων-Καρύστου, δυο χιλιόμετρα μετά τα Κάψαλα προς την Κάρυστο. Είναι γνωστό με το όνομα Λιμικό Δραγκό.\nΚάτω: Χαρακτηριστική άποψη για τον τρόπο δόμησης των δρακόσπιτων.\nΑναρτήθηκε από TAXIDEVODAS STHN EVIA στις 9:29 μ.μ.


Στις 21 Δεκεμβρίου θα καταβληθεί το Δώρο Χριστουγέννων - arthro.gr\nΤελευταία ανανέωση Δευτέρα, 16 Νοέμβριος, 2020\nΣτις 21 Δεκεμβρίου θα καταβληθεί το Δώρο Χριστουγέννων με βάση τον πραγματικό μισθό του εργαζόμενου, όπως δήλωσε ο υπουργός εργασίας, Γιάννης Βρούτσης.\n«Το δώρο των Χριστουγέννων θα δοθεί κανονικά στις 21 Δεκεμβρίου, με βάση τον πραγματικό μισθό που έλαβε ο εργαζόμενος στην τσέπη του ενημέρωσε και η ενίσχυση του κράτους θα δοθεί στο ποσό των αναστολών είτε τα 534 είτε τα 800 ευρώ», τόνισε ο υπουργός σε συνέντευξή του.\nΠαράλληλα, ο κ. Βρούτσης ανακοίνωσε ότι εντός της εβδομάδας θα κατατεθεί τροπολογία για την πληρωμή σε 5 δόσεις, αντί για 2, των ασφαλιστικών οφειλών που προέκυψαν από την εκκαθάριση των περσινών εισφορών για πάνω από 800.000 ελεύθερους επαγγελματίες, αυτοαπασχολούμενους και αγρότες.\n«Με εκκαθάριση και των τελευταίων ασφαλιστικών εισφορών του 2019, έχουν προκύψει χρεωστικά σημειώματα για 800.343 ελεύθερους επαγγελματίες, αυτοαπασχολούμενους και αγρότες -μεσοσταθμικά 1.300 ευρώ -που θα έπρεπε να πληρωθούν σε δύο δόσεις τέλος Νοεμβρίου και τέλος Δεκεμβρίου. Με τροπολογία που θα κατατεθεί στο νομοσχέδιο του υπ. Εργασίας εντός της ερχόμενης εβδομάδας οι δόσεις γίνονται πέντε και ξεκινάνε από 31 Μαρτίου του 2021», υπογράμμισε ο υπουργός.\nΕπίσης, ο κ. Βρούτσης ανακοίνωσε ότι η πλατφόρμα για τους κληρονόμους των αναδρομικών θα ανοίξει μέσα στην ερχόμενη εβδομάδα, ίσως και την Τρίτη μόνο με ηλεκτρονική αίτηση και αφορά 172.222 περιπτώσεις θανόντων συνταξιούχων. Όσον αφορά στα χρήματα, είπε ότι είναι πολύ πιθανό να δοθούν έως το τέλος του χρόνου, σημειώνοντας ότι είναι διασφαλισμένα και περιμένουν να αντιστοιχηθούν με τις αιτήσεις που θα γίνουν στην ηλεκτρονική πλατφόρμα για τους κληρονόμους.\nΤι θα γίνει με τέλη κυκλοφορίας, επίδομα πετρελαίου και έκτακτη οικονομική ενίσχυση


Προφυλακιστέοι οι εννέα! "Είναι κατασκευασμένα τα στοιχεία", ισχυρίζονται | eReportaz\nΠροφυλακιστέοι οι εννέα! “Είναι κατασκευασμένα τα στοιχεία”, ισχυρίζονται\n04/12/2017, 5:19 ΜΜ\nΠροφυλακιστέοι κρίθηκαν με τη σύμφωνη γνώμη ανακρίτριας και εισαγγελέα οι εννέα κατηγορούμενοι τουρκικής και κουρδικής καταγωγής, οι οποίοι συνελλήφθησαν την περασμένη Τρίτη από την Αντιτρομοκρατική Υπηρεσία στο Νέο Κόσμο και στην Καλλιθέα.\nΟι εννέα κατηγορούμενοι αντιμετωπίζουν μετά την ποινική δίωξη που τους άσκησε η εισαγγελία τα εξής, κατά περίπτωση αδικήματα:\nΟι εννέα συλληφθέντες είχαν ένα κοινό μήνυμα να μεταφέρουν κατά την απολογία τους: “Είμαστε πολιτικοί πρόσφυγες και αγωνιστές απ’ την Τουρκία. Χωρίς κανένα αποδεικτικό στοιχείο η αντιτρομοκρατική έκανε έφοδο στα σπίτιά μας.\nΜετά απ’ αυτήν την έφοδο προσπάθησαν να δημιουργήσουν αποδεικτικά στοιχεία εις βάρος μας. Σε τι στοιχεία και πληροφορίες βασίστηκαν και ξεκίνησαν την επιχείρηση αυτή; Με ποια αποδεικτικά στοιχεία μας κρατάνε; Δεν ήξεραν ούτε ποιοι είμαστε, ούτε καν τα στοιχεία μας, όταν μας συνέλαβαν.\nΣτέλνουμε τους χαιρετισμούς μας στον ελληνικό λαό που στέκεται πάντα στο πλευρό των αγωνιστών και πολιτικών προσφύγων”.\nΣτα δικαστήρια είχε συγκεντρωθεί μια μικρή ομάδα αλληλέγγυων οι οποίοι κρατούσαν πανό.


Χατζηδάκης: «Ο Τσίπρας τα έκανε θάλασσα με τη συμφωνία των Πρεσπών»\n«Οσοι ξέρουν από ευρωπαϊκή πολιτική ξέρουν ότι όλο αυτό το οποίο ζούμε εξηγείται πάρα πολύ εύκολα, τα ζήτημα για τη χώρα είναι εμείς που είμαστε οι επόμενοι σκυταλοδρόμοι να τρέξουμε καλύτερα και να τα καταφέρουμε».\nΔημοσιεύθηκε: 11 Ιανουαρίου 2019 - 12:48\nΟ αντιπρόεδρος της Νέας Δημοκρατίας, Κωστής Χατζηδάκης, χαρακτήρισε ως σκυταλοδρομία την ευρωπαϊκή πολιτική, «στην οποία ο Αλέξης Τσίπρας τερματίζει αυτή τη στιγμή με κάποια στοιχεία φαρσοκωμωδίας».\nΌπως διευκρίνισε ο κ. Χατζηδάκης, «όσοι ξέρουν από ευρωπαϊκή πολιτική ξέρουν ότι όλο αυτό το οποίο ζούμε εξηγείται πάρα πολύ εύκολα, τα ζήτημα για τη χώρα είναι εμείς που είμαστε οι επόμενοι σκυταλοδρόμοι να τρέξουμε καλύτερα και να τα καταφέρουμε».\nΣχολιάζοντας την επίσκεψη Μέρκελ και τη Συμφωνία των Πρεσπών, ο κ. Χατζηδάκης, επεσήμανε μιλώντας στο «Θέμα 104,6» ότι, «αν δεν περνάει η Συμφωνία ας το λύσει ο κ. Τσίπρας, εμείς ήμασταν και είμαστε απέναντι, δεν του φταίμε εμείς του κ. Τσίπρα, ας κοιτάξει τους χειρισμούς του, ο ίδιος τα έχει κάνει θάλασσα, αντιμετώπισε το θέμα μικροκομματικά, χωρίς διάθεση συνεννόησης, πήγε να το εργαλειοποιήσει για να διχάσει τη ΝΔ».


Μοναδικές διακοσμητικές ιδέες για το τραπέζι σου! | Lifestyle - Ειδήσεις NewsIt.gr\nΤελευταία ενημέρωση: 27.11.2012 | 13:51\nΠριν λίγο καιρό σου δώσαμε μερικές εύκολες ιδέες για να βάλεις τη χειμερινή φύση στο διάκοσμο του σπιτιού σου. Αυτή τη φορά το εξειδικεύουμε για το πώς να κάνεις εύκολες, χειμερινές κατασκευές για να στολίσεις το τραπέζι σου!\nEιδικά όσο πλησιάζουν οι γιορτές και η ατμόσφαιρα γίνεται πιο επίσημη, στολισμένη και γιορτινή! Είναι απλές και εμπνευσμένες από υλικά που βρίσκεις εύκολα!\nΓια να πιάσεις τις πετσέτες σου χρειάζεσαι μερικές κληματόβεργες και να αγοράσεις μερικά μύρτιλα στερεωμένα σε μεταλλικό συρματάκι. Μπορείς επίσης να "μαδήσεις" ένα διακοσμητικό κλαδί που μπορεί να σου χει μείνει από τα περσινά Χριστούγεννα, σίγουρα θα βρεις πολλά διακοσμητικά τα καταστήματα. Χρειάζεσαι και το συρματάκι που έχουν τα μύρτιλα. Τυλίγεις την πετσέτα με μια καθαρή κληματόβεργα την οποία μπορείς να στερεώσεις με ένα κομμάτι κόκκινη ή πράσινη κορδέλα. Μετά στερεώνεις ένα ένα τα μύρτιλα και μπορείς να προσθέσεις μερικά φύλλα δάφνης, κυπαρισσιού ή ό,τι άλλη πρασινάδα θέλεις. Για να κάνεις να μοιάζουν χιονισμένα, με ένα πινέλο βουτηγμένο ελαφρά σε κόλλα πέρνα τα μύρτιλα και μετά πασπάλισέ τα με χιόνι ή με χρυσόσκονη.


ΝΕΟ ΝΤΟΝΑΛΝΤ 53—Η ΚΛΗΡΟΝΟΜΙΑ | Comics Loft\n← Uncle Scrooge: My First Millions #2\nΝΕΟ ΜΙΚΥ ΜΑΟΥΣ 231—ΟΛΑ ΑΥΤΑ ΠΟΥ ΘΑ ΣΥΜΒΟΥΝ ΧΘΕΣ →\nΝΕΟ ΝΤΟΝΑΛΝΤ 53—Η ΚΛΗΡΟΝΟΜΙΑ\nPosted on 15 Νοεμβρίου 2018\tby Kriton\nΚυκλοφόρησε σήμερα το καινούργιο τεύχος τού νέου Ντόναλντ, με τον Ντόναλντ να δοκιμάζει την τύχη του στις φιγούρες στο πατινάζ. Πάμε να δούμε τι άλλο μάς επιφυλάσσει το καινούργιο τεύχος.\nΤο τεύχος ξεκινά με την ιστορία η κληρονομιά, σε σενάριο Andreas Pihl και σχέδιο Mårdøn Smet.\nΓνωρίζαμε ότι στο σύμπαν τής Ντίσνεϋ δεν υπάρχουν γονείς και παιδιά, αλλά μόνο θείοι και ανίψια. Τώρα μαθαίνουμε και ότι οι άνθρωποι πάπιες, όταν γεράσουν, δεν πεθαίνουν, αλλά αποσύρονται. Έτσι λοιπόν, ο Φαντομίας, όταν γέρασε, αποσύρθηκε, και η βίλλα του περιήλθε στην κατοχή τού δήμου τής Λιμνούπολης, παράνομα και αντισυνταγματικά, χάριν της ιστορίας. Όταν, όμως, μαθαίνει ότι κάποιος έχει φορέσει τη στολή του και ακολουθεί στα χνάρια του, αποφασίζει να επιστρέψει, για να δει ποιος είναι αυτός, που ανακάλυψε τα μυστικά του και αν είναι άξιος διάδοχός του. Το ότι ο Φαντομίας ήταν κλέφτης και όχι υπερήρωας, είναι λεπτομέρεια. Εκεί θα κολλήσουμε; Όμως τα χαρτιά λένε ότι ο δήμος έδωσε τη βίλλα των Ρόδων στον Γκαστόνε και όχι στον Ντόναλντ. Μεγάλη απογοήτευση, όταν τον βλέπει, οπότε αποφασίζει να τον εκπαιδεύσει με το ζόρι. Τα πράγματα περιπλέκονται, όταν ο Ντόναλντ χάνει τον τίτλο ιδιοκτησία τής βίλλας, και ο αέρας τον πηγαίνει στο σπίτι τού Γκαστόνε, όπου τον βρίσκει ο Φαντομίας. Θα του πάρει ο Γκαστόνε την κληρονομιά (ποια κληρονομιά;) του Φαντομία μέσα απ’ τα χέρια του μ’ αυτό το χαρτί; Βάλτε και έναν υπερκακό, που εμφανίζεται από το πουθενά, για να γεμίσουν κάμποσες σελίδες με υπερηρωικό ξύλο, μέχρι να τον σκοτώσει κάνει να αποσυρθεί ο Ντόναλντ, και έχουμε έναν εκπληκτικό αχταρμά, με ενδιαφέρουσες ιδέες, ανακολουθίες και παραγεμίσματα, όπου όλοι θα βρουν κάτι να τους αρέσει ή όχι.\nΤο σχέδιο; Μέτριο προς άσχημο. Η υπόθεση; Είπαμε, αχταρμάς. Έξι.\nΑκολουθεί η ιστορία τα ποντίκια τού Χάμελιν, σε σενάριο Lars Jensen και σχέδιο Flemming Andersen.\nΜετά από ένα ατύχημα στο εργοστάσιο μαργαρίνης, όπου πλημμυρίζει με μαργαρίνη ολόκληρη η Λιμνούπολη, ο Ντόναλντ παίρνει τον Φέθρυ και πηγαίνουν στην οργάνωση ΤΝΤ, ζητώντας μια αποστολή στο εξωτερικό. Ο διευθυντής τής οργάνωσης τους αναθέτει να πάνε στο Χάμελιν της Γερμανίας, όπου ο περίφημος αυλητής είχε κάποτε διώξει τα ποντίκια τής πόλης με τον μαγικό του αυλό. Τα φαντάσματα αυτών των ποντικιών επιστρέφουν στην πόλη μία φορά το χρόνο, τρομοκρατώντας τους κατοίκους της. θα καταφέρουν οι δύο ατρόμητοι(;) πράκτορες, να διώξουν τα φαντάσματα;\nΚατ’ αρχάς, κύριε Αρχισυντάκτα, θα επιπλήξω τον μεταφραστή σας δριμύτατα. Αυτός που στα Αγγλικά λέγεται “the Pied Piper of Hamelin” (κυριολεκτικά ο πολύχρωμος αυλητής τού Χάμελιν), στα Ελληνικά λέγεται «ο αυλητής τού Χάμελιν» και όχι «ο Πιεντ Πάιπερ»! Έλεος! Ακόμα και αν δεν ήξερε τι σημαίνει η ασυνήθιστη λέξη “pied”, οι υπόλοιπες λέξεις έχουν προφανή σημασία, και ο θρύλος τού αυλητή είναι γνωστός.\nΤο σχέδιο είναι μέτριο, αλλά κατά τα άλλα έχουμε μία ενδιαφέρουσα ιστορία φαντασμάτων, όπου οι δύο θαρραλέοι(;) μας ήρωες κατατροπώνουν με έξυπνο τρόπο τα φαντάσματα. Επτά.\nΤο τεύχος κλείνει με την ιστορία κορίτσι βαρέων βαρών, σε σενάριο Paul Halas και σχέδιο Massimo Fecchi.\nΓια κάποιο λόγο, η ολυμπιακή επιτροπή τής Λιμνούπολης αναθέτει στον Ντόναλντ να βρει νέα ταλέντα για τους Ολυμπιακούς τού Πεκίνου μία μέρα πριν τη διοργάνωση. Ο Ντόναλντ πέφτει κατά τύχην πάνω στη Μπέρθα, μία γυναίκα τεραστίων διαστάσεων με εντυπωσιακή δύναμη, και η Ολυμπιακή επιτροπή την βάζει στην ομάδα τής Λιμνούπολης χωρίς καν να τη δει. Με τη συνοδεία τού Ντόναλντ, η Μπέρθα ξεκινάει για την Κίνα. Όμως κατά πόδας τους ακολουθεί ο πρώην φίλος τής Μπέρθα, ο οποίος είναι φοβερά ζηλιάρης.\nΑρκετά καλό σχέδιο, για μια ιστορία που απαιτεί τεράστιες ποσότητες αναστολής τής δυσπιστίας, για να τη διαβάσεις; Αναζήτηση μελών για την ολυμπιακή ομάδα στο παρά πέντε; Διάσχιση της Κίνας από τη μια άκρη στην άλλη μέσα σε μια μέρα με πρωτόγονα μέσα; Δύσκολο να τα χωνέψεις. Η επιμονή τού ζηλιάρη φίλου να τους κυνηγήσει ως την άλλη άκρη του κόσμου είχε την πλάκα της, αλλά το ότι η Μπέρθα γλυκοκοίταζε τον Ντόναλντ έμεινε στα χαρτιά, τελείως πλατωνικό, οπότε και το τέλος, όπου και άλλες αντίστοιχες αθλήτριες συμπάθησαν τον Ντόναλντ, καταντά και αυτό αδιάφορο. Έξι.\nΤο επόμενο τεύχος κυκλοφορεί την Τρίτη 18 Δεκεμβρίου με την ιστορία ταξίδι στην Βαλχάλα, σε σενάριο Byron Erickson και σχέδιο Massimo Fecchi.\nΆλλο ένα τεύχος με τρεις μεγάλες δανέζικες ιστορίες.\nΈνα τεύχος με δύο ιστορίες, που στόχευαν πολύ υψηλότερα από αυτό, που κατάφεραν να πετύχουν, με την μεσαία να είναι η μόνη ιστορία που κατάφερε να πει αυτό που ξεκίνησε να πει. Μέσος όρος για το τεύχος λίγο πάνω από το έξι.\n2 Responses to ΝΕΟ ΝΤΟΝΑΛΝΤ 53—Η ΚΛΗΡΟΝΟΜΙΑ\n15 Νοεμβρίου 2018 στο 8:19 ΜΜ\nΓια όποιον ενδιαφέρεται, προσθέσαμε τα σχόλιά μας στην παρουσίαση του νέου Ντόναλντ 53.\n16 Νοεμβρίου 2018 στο 11:43 ΜΜ\nΝομίζω πως το σχέδιο στην πρώτη ιστορία αδικείται κάπως . Είναι αρκετά καλό κατά τη γνώμη μου. Η ιστορία σίγουρα μπερδεύει με την εμφάνιση του υπερκακού που δεν φαίνεται να έχει κάποια ουσιαστική σύνδεση με την ιστορία. Ενδεχομένως να είμαι επιεικής επειδή μου αρέσουν περισσότερο οι ιστορίες με τον Φάντομ Ντακ . Για εμένα η παργματικά ανούσια ιστορία ήταν η τρίτη που σε πολλά σημεία δεν φαίνεται λογική


Η Κιβωτός του Κόσμου στην ακριτική Πωγωνιανή… - Πρωινός Λόγος - Η καθημερινή εφημερίδα της Ηπείρου\nΑΡΧΙΚΗΑΡΘΡΟΓΡΑΦΙΑΗ Κιβωτός του Κόσμου στην ακριτική Πωγωνιανή…\nΗ Κιβωτός του Κόσμου στην ακριτική Πωγωνιανή…\non 01 Μαρτίου 2019 .\nΣτο 9ο τεύχος του περιοδικού «Γυμνάσιον εν Βοστίνη» αναδημοσιεύτηκε άρθρο μου από τον «Πρωινό Λόγο» (Σάββατο - Κυριακή 3-4 Μαΐου 2014), στο οποίο έγραφα για το ανθρωπιστικό έργο της «Κιβωτού του Κόσμου» και για τον εμπνευστή και θεμελιωτή της, πατέρα Αντώνιο, τα εξής: «Έχω τη γνώμη πως το να εξυμνεί και να εγκωμιάζει κανείς πράξεις και έργα που γίνονται από αγάπη προς τον συνάνθρωπο και από φιλευσπλαχνία προς τον πλησίον και να εξαίρει τους εμπνευστές και πρωτεργάτες τέτοιων έργων, είναι καθήκον και υποχρέωσή μας. Τέτοιες ευεργετικές και φιλάλληλες πράξεις είναι καλό και να επαινούνται και να προκαλούν παραδείγματα προς μίμηση». Και στη σχετική λεζάντα της φωτογραφίας τα εξής σημείωνα για την Μαθητική Εστία Πωγωνιανής: «Η Εστία της Πωγωνιανής είναι μια όαση, ένας τόπος όπου μπορούν να βρουν καταφύγιο τα όνειρα και οι ελπίδες των παιδιών».\nΚαι στο επόμενο 10ο τεύχος του περιοδικού επανήρθα με άλλο άρθρο για το Παράρτημα Πωγωνιανής της «Κιβωτού του Κόσμου»: «Το Παράρτημα της ΚτΚ στην Πωγωνιανή είναι μια κυψέλη παιδιών που απολαμβάνουν ουσιαστική εκπαίδευση, σε ένα περιβάλλον πολιτισμένο, έχοντας την αγάπη των κατοίκων του ακριτικού Πωγωνίου και όχι μόνο».\nΣτον «Πρωινό Λόγο» (Ιανουάριος 2019) καταχωρήθηκε άρθρο του κ. Κώστα Τσιλιμαντού, Βοστινιώτη φιλόλογου, για το θεάρεστο έργο του «Παπαντώνη…», ο οποίος «μακριά από σκήπτρα και επισημότητες… ανεκάλυψε ένα σκοπό που ο χρόνος τον έθρεψε μέσα του και ο ίδιος τον υπηρετούσε με απόλυτη συνέπεια…».\nΤο έργο του Παπαντώνη δεν αμφισβητείται από κανέναν. Έχει καταξιωθεί πανελλαδικά και καλύπτει σχεδόν ολόκληρη την Ελλάδα, από Αθήνα, Χίο, Βόλο, Πωγωνιανή και όλο αναπτύσσεται και σε άλλα γεωγραφικά διαμερίσματα της χώρας. Και βέβαια δεν υπάρχει πιο όμορφο πράγμα από το να βλέπεις τα παιδιά της Κιβωτού να μας δίνουν αγάπη και να επιζητούν την αγάπη μας.\nΗ ίδρυση του Παραρτήματος της Κιβωτού στην Πωγωνιανή καθιερώθηκε στη συνείδηση των ανθρώπων και έτυχε ευρείας αποδοχής και αναγνώρισης. Πολλοί κάτοικοι ήρθαν αρωγοί, βοήθησαν και συμπαραστάθηκαν στην αναβάπτιση και λειτουργία του Παραρτήματος. Οι ντόπιοι βάσισαν πολλές ελπίδες σ’ αυτό. Ανέμεναν κάποια βελτίωση των συνθηκών της ζωής τους, κάποια, έστω και μικρή ανάπτυξη, η οποία, όμως, δεν ήρθε. Στην περιοχή με την ίδρυση του Παραρτήματος δόθηκε το «φιλί της ζωής», όμως είδαμε το προηγούμενο έτος να κλείνουν τα εκπαιδευτικά ιδρύματα της Πωγωνιανής (Δημοτικό, Γυμνάσιο, Κέντρο Παιδικής Μέριμνας) από έλλειψη μαθητών.\nΟι κάτοικοι της Πωγωνιανής και οι Πωγωνήσιοι ευρύτερα, αλλά και οι απέναντι συμπατριώτες μας Βορειοηπειρώτες, από την απελευθέρωση και μετά και κυρίως μετά την ίδρυση το 1924 των Εκπαιδευτηρίων (Γυμνάσιο – Οικοτροφείο Αρρένων), κρατήθηκαν και παρέμειναν στον τόπο τους, χάρη στην λειτουργία αυτών των εκπαιδευτικών ιδρυμάτων. Με την κατάργησή τους ερήμωσε έτσι περισσότερο η περιοχή. Και αυτό, βέβαια, δεν περιποιεί τιμή για κανέναν.\nΣτο Παράρτημα της Πωγωνιανής, όπως μας πληροφορούν, φιλοξενούνται σήμερα μερικές δεκάδες αγόρια. Στην ανακαινισμένη πτέρυγα μπορούν να φιλοξενηθούν πάνω από πενήντα παιδιά. Η απορία μας είναι γιατί να ελαττωθεί ο αριθμός των παιδιών. Τα κορίτσια του παραρτήματος έχουν μεταφερθεί στην Κόνιτσα, με πρωτοβουλία του Δημάρχου και άλλων παραγόντων της Κόνιτσας. Η μετακίνηση αυτή έγινε για να αποφευχθεί ο συγχρωτισμός, η συγκατοίκηση αγοριών και κοριτσιών στην ίδια πτέρυγα. Στη Μαθητική Εστία υπάρχει και δεύτερη πτέρυγα. Θα μπορούσε η πτέρυγα αυτή, με ενέργειες των τοπικών παραγόντων και της Κιβωτού και με κρατική επιχορήγηση να επισκευαστεί. Θα ήταν ευχής έργο η ανακαίνιση και της άλλης πτέρυγας, με σκοπό να φιλοξενήσει κορίτσια. Ας είναι! Στο Παράρτημα παρέμειναν τα αγόρια.\nΑς μη ξεχνάμε επίσης ότι εκατοντάδες επισκέπτες μεταβαίνουν στην Πωγωνιανή καθημερινά με λεωφορεία και Ι.Χ. για να αφήσουν τον οβολό τους, γιατί, είναι διαπιστωμένο, γνωρίζουν το έργο που επιτελείται από τον πρωτεργάτη της Κιβωτού, τον Πατέρα Αντώνιο, και τους συνεργάτες του.\nΕίναι λυπηρό τα εκπαιδευτικά ιδρύματα της Πωγωνιανής, μετά από έναν αιώνα λειτουργίας, να κλείσουν και η Μαθητική Εστία, με τις δύο πτέρυγες και τους ευρύχωρους χώρους, να φιλοξενεί μόνο έναν αριθμό αγοριών.\nΑνεβαίνοντας κάποιος προς την Εστία παρατηρεί έναν οργασμό από κτηνοτροφικές μονάδες. Στον περιβάλλοντα εξωτερικό χώρο βλέπει έναν μεγάλο αριθμό από πρόβατα, γίδια, αγελάδες και άλλα χοντρά ζώα. Το μελισσοκομείο με αρκετές κυψέλες, ορνιθοτροφείο με κότες και πάπιες, κουνελοτροφείο και σκύλοι για τη φύλαξή τους. Με όλα αυτά οι περαστικοί σχηματίζουν την εντύπωση ότι η Εστία σφύζει από παιδόκοσμο και ζωή. Δεν είναι κρίμα τα παιδιά του Παραρτήματος της Κιβωτού και τα παιδιά του χωριού για να παρακολουθήσουν μαθήματα Πρωτοβάθμιας Εκπαίδευσης να μεταβαίνουν καθημερινά 15 χιλιόμετρα μακριά, στο Δελβινάκι που λειτουργεί Δημοτικό Σχολείο;\nΠρόθεσή μου, γράφοντας τα παραπάνω, δεν είναι φυσικά να μειώσω, έστω και στο ελάχιστο, τις τεράστιες προσπάθειες που καταβάλλονται από την «Κιβωτό του Κόσμου» για την περίθαλψη και ανακούφιση παιδιών με ανάγκες. Το φιλανθρωπικό έργο που επιτελείται είναι γνωστό πανελλαδικά και γνωστή η στήριξη, ηθική, οικονομική και πνευματική των παιδιών.


1 December, 2019 - 15:34\n

Αυτός είναι ο Θρύλος!\nΤη δεύτερη διαδοχική του νίκη σε ισάριθμα παιχνίδια πανηγύρισε ο Ολυμπιακός και τσέκαρε εύκολα το εισιτήριο για τους «8» της Ευρωλίγκας πόλο γυναικών.\n29 November, 2019 - 19:59\nΙδανική ευρωπαϊκή πρεμιέρα για τον Ολυμπιακό\nΜε τον καλύτερο τρόπο ξεκίνησε τις υποχρεώσεις του στον όμιλο του στη Euroleague η ομάδα πόλο γυναικών του Ολυμπιακού. Η ομάδα του Χάρη Παυλίδη εκμεταλλεύτηκε τον παράγοντα έδρα και νίκησε πολύ εύκολα τη Μεντιτεράνι με 13-8. Στο Παπαστράτειο, οι Ερυθρόλευκες θα υποδεχθούν την ουγγρική Ντουναϊσβάρος το απόγευμα του Σαββάτου με στόχο την πρωτιά στον όμιλο τους. Η ευκολία με την οποία πήρε τη νίκη ο Ολυμπιακός αποτυπώνεται και στο τρίτο οκτάλεπτο, όταν είχε επτά γκολ διαφορά (11-4). Η Καναδή Κρίστμας στο ντεμπούτο της σημείωσε τρία γκολ, ενώ από δύο σημείωσαν Ελευθεριάδου, Ασημάκη και Μ.\n27 November, 2019 - 15:29\nΑσημάκη: «Θέλουμε τον κόσμο κοντά μας»\nΜε αμείωτους ρυθμούς συνεχίζεται η προετοιμασία του Ολυμπιακού για την πρεμιέρα στην Ευρώπη και το παιχνίδι της Παρασκευής (29/11) στις 18:30 στο Παπαστράτειο με αντίπαλο την Μεντιτεράνι. Στη διάθεση του Χάρη Παυλίδη θα τεθεί από την Τετάρτη και η Καναδέζα Κίρα Κρίστμας η οποία θα ενσωματωθεί στην προετοιμασία, λαμβάνοντας μέρος στην βραδινή προπόνηση.\n25 November, 2019 - 16:33\nΣτο τεχνικό τιμ του Παναθηναϊκού Κωστάκη και Ζιάκας\nΟ Ερασιτέχνης Παναθηναϊκός ανακοίνωσε την έναρξη της συνεργασίας του με την Αναστασία Κωστάκη και τον Ανδρέα Ζιάκα στο τεχνικό τιμ της γυναικείας ομάδας μπάσκετ.\nΜετά τη λύση της συνεργασίας του με την Τούλα Καλέντζου, ο Ερασιτέχνης Παναθηναϊκός ανακοίνωσε και επίσημα την Αναστασία Κωστάκη και τον Ανδρέα Ζιάκα στο τεχνικό τιμ του γυναικείου τμήματος μπάσκετ.\n«Ο Παναθηναϊκός Αθλητικός Όμιλος ανακοινώνει και επίσημα την συνεργασία του με την Αναστασία Κωστάκη και τον Ανδρέα Ζιάκα στο τεχνικό τιμ του γυναικείου τμήματος μπάσκετ.\n25 November, 2019 - 15:42\nΤέλος η Καλέντζου από τον Παναθηναϊκό\nΠαρελθόν από το τεχνικό τιμ του τμήματος μπάσκετ γυναικών του Παναθηναϊκού αποτελεί η Δήμητρα Καλέντζου.


Μακρόν στην Ευρωβουλή: Να παραμείνουμε ανεξάρτητοι σε έναν βίαιο κόσμο - The Athens Times\nΜακρόν στην Ευρωβουλή: Να παραμείνουμε ανεξάρτητοι σε έναν βίαιο κόσμο\non 19 Ιανουαρίου 2022 at 15:13\nΒΡΥΞΕΛΛΕΣ, ΑΝΤΑΠΟΚΡΙΣΗ/ Έντονα γεωπολιτικό χαρακτήρα είχε η ομιλία του Εμανουέλ Μακρόν στην ολομέλεια του Ευρωπαϊκού Κοινοβουλίου στο Στρασβούργο. Αίσθηση προκάλεσε, παράλληλα, η απουσία αναφορών σε οικονομικά ζητήματα (αναμόρφωση Συμφώνου Σταθερότητας και Ανάπτυξης, οδηγία για την ελάχιστη εταιρική φορολογία) και στην πανδημία.\nΟ κ. Μακρόν, αντ’ αυτού, έδωσε έμφαση στο ζήτημα της άμυνας και της ασφάλειας. «Πρέπει να εφοδιαστούμε ώστε να παραμείνουμε ανεξάρτητοι σε έναν βίαιο κόσμο», ανέφερε χαρακτηριστικά.\n«Βλέπουμε κλιμάκωση της έντασης, απορρύθμιση παντού, ειδικά στη γειτονιά μας, απειλές πολέμου. Πρέπει να αναθεωρήσουμε τις πολιτικές γειτονίας μας και τη θέση μας στον κόσμο».\nΣχετικά με τη Ρωσία, επανήλθε στην ανάγκη διαλόγου.\n«Είναι αναγκαίος αυτός ο διάλογος», τόνισε, λόγω της γεωγραφικής εγγύτητας της Ε.Ε. με τη Ρωσία. «Πρέπει να ορίσουμε τα προαπαιτούμενά μας και να εξασφαλίσουμε ότι θα γίνουν σεβαστά», πρόσθεσε, «να είμαστε αποφασιστικοί σε ό,τι αφορά την αποσταθεροποίηση, τη χειραγώγηση και τις επεμβάσεις» στις εσωτερικές υποθέσεις άλλων χωρών.\nΣτο ίδιο πλαίσιο της διεκδίκησης διευρυμένης στρατηγικής αυτονομίας, μίλησε για τα Δυτικά Βαλκάνια και την ανάγκη να τους δοθεί μία «σαφής προοπτική ένταξης στην Ε.Ε.» (κάτι το οποίο υποστηρίζεται μόλις από 3 στους 10 Γάλλους ψηφοφόρους σύμφωνα με το πιο πρόσφατο Ευρω-βαρόμετρο).\nΈκανε επίσης εκτενή αναφορά στις σχέσεις με την Αφρική (το Φεβρουάριο θα λάβει χώρα συνάντηση κορυφής Ε.Ε.-Αφρικανικής Ένωσης). «Χρειαζόμαστε μία νέα συμμαχία με την Αφρική, που να συνδέει τις δύο πλευρές της Μεσογείου», είπε χαρακτηριστικά, μιλώντας για «κοινό πεπρωμένο» των δύο ηπείρων.\nΣτο μέτωπο του κλίματος, ο Γάλλος πρόεδρος αναφέρθηκε στην ανάγκη να προωθηθούν οι προτάσεις της Κομισιόν για τη μείωση των εκπομπών ως το 2030 και έκανε ειδικά αφορά στον Διασυνοριακό Μηχανισμό Προσαρμογής Άνθρακα (CBAM).\nΣχετικά με την ψηφιακή μετάβαση, τόνισε την ανάγκη ενοποίησης της ευρωπαϊκής αγοράς ώστε να προκύψουν επιχειρήσεις που είναι «Ευρωπαίοι πρωταθλητές» και τη σημασία της ρύθμισης των μεγάλων πλατφορμών ώστε να προστατεύεται η ιδιωτικότητα και να καταπολεμάται ο λόγος μίσους και η παραπληροφόρηση. Σημειώνεται ότι σήμερα θα διεξαχθεί η κρίσιμη ψηφοφορία στο Κοινοβούλιο για το νόμο περί Ψηφιακών Υπηρεσιών (Digital Services Act), που αφορά αυτά ακριβώς τα ζητήματα.\nΟ κ. Μακρόν υπερασπίστηκε τη φιλελεύθερη δημοκρατία έναντι των επικριτών της, ισχυριζόμενος ότι οι μέθοδοί της επέτρεψαν στην Ευρώπη να προστατεύσει τις ζωές των πολιτών της και να θωρακίσει την οικονομία της καλύτερα από τα αυταρχικά καθεστώτα. Δεσμεύθηκε επίσης ότι η γαλλική προεδρία θα υπερασπιστεί το κράτος Δικαίου «σε κάθε περίσταση», αλλά «μέσω του διαλόγου» (σηματοδοτώντας μία λιγότερο συγκρουσιακή προσέγγιση προς την Ουγγαρία και την Πολωνία).\nΑξιοσημείωτη ήταν επίσης η αναφορά του Γάλλου προέδρου στην αναγνώριση του δικαιώματος στην άμβλωση. Η κυβέρνησή του δέχθηκε κριτική για την επιλογή στήριξης της κ. Μέτσολα, εξαιτίας της θέσης της κατά των αμβλώσεων.


Μέσα σε ένα χρόνο 207.736 επιπλέον άνεργοι (επισήμως) | δημοκρατία\nΜέσα σε ένα χρόνο 207.736 επιπλέον άνεργοι (επισήμως)\nΣτα ύψη κινείται η ανεργία, καθώς το τελευταίο δωδεκάμηνο 207.736 άνθρωποι βρέθηκαν στον δρόμο, ενώ ο δείκτης ανεργίας διαμορφώθηκε τον Απρίλιο του 2011 τέσσερις ποσοστιαίες μονάδες υψηλότερα σε σχέση με το αντίστοιχο περσινό διάστημα. Συγκεκριμένα, σύμφωνα με τα στοιχεία της Ελληνικής Στατιστικής Αρχής, το ποσοστό ανεργίας ανήλθε στο 15,8% φέτος τον Απρίλιο, έναντι 11,9% πέρυσι. Ο αριθμός των ανέργων είναι πλέον αυξημένος κατά 35,9% σε σχέση με πέρυσι, ενώ αυτοί που πλήττονται κυρίως είναι οι νέοι έως 24 ετών, καθώς 4 στους 10 αναζητούν επαγγελματική στέγη.\nΟ οικονομικά μη ενεργός πληθυσμός ανήλθε σε 4.365.072 άτομα, ενώ οι απασχολούμενοι μειώθηκαν κατά 240.567 άτομα σε σχέση με τον Απρίλιο του 2010 (κάμψη 5,4%). Οι νέοι και οι γυναίκες είναι αυτοί που μαστίζονται κατά κύριο λόγο από την άνευ προηγουμένου ανεργία, που δείχνει πλέον να έχει παγιωθεί στον τομέα της απασχόλησης. Συγκεκριμένα στις ηλικίες 15 έως 24 ετών η ανεργία ανήλθε σε 43,1% από 30,8% πέρυσι τον Απρίλιο, ενώ στην παραγωγική ηλικιακή ομάδα 25-34 ετών βρίσκεται στο 22,3% από 15% πέρυσι. Οσον αφορά τις γυναίκες, η ανεργία διαμορφώνεται πλέον σε 19,6% από 15,5% πέρυσι τον Απρίλιο, ενώ το αντίστοιχο ποσοστό στους άνδρες είναι 13,1% από 9,3% πέρυσι.\n«Πρωταθλήτρια» στην ανεργία σε επίπεδο περιφερειών της χώρας αναδεικνύεται η Δυτική Μακεδονία (όπου η στρατιά ανέργων διαμορφώθηκε στο 23,1% τον Απρίλιο εφέτος από 16,1% πέρυσι) και ακολουθούν η Στερεά Ελλάδα (20,2% από 11,4%) και η Ανατολική Μακεδονία-Θράκη (19,6% από 11,1%). Στην Αττική, όπου διαμένουν τα περίπου δύο τρίτα του πληθυσμού της χώρας, η ανεργία αναρριχήθηκε σε 15,7% από 11,6% τον Απρίλιο του 2010. Η μόνη περιφέρεια που μπορεί να υπερηφανεύεται ακόμη για μονοψήφιο ποσοστό ανεργίας είναι αυτή του Βορείου Αιγαίου (6,5% από 4,8% πέρυσι).\nΣύμφωνα με τα στοιχεία της ΕΛΣΤΑΤ ο αριθμός των ανέργων τον Απρίλιο εμφάνισε οριακή βελτίωση σε σχέση με τον Μάρτιο, λόγω κυρίως της έναρξης της τουριστικής περιόδου. Ο αριθμός των ανέργων εμφάνισε σε μηνιαία βάση κάμψη κατά 24.881 άτομα (πτώση 3,1%).


Η ύπαρξη ενός ηλεκτρονικού συστήματος που βοηθά τον αναβάτη να βρει τα όρια της πρόσφυσης στις στροφές είναι αρνητικό κατά την άποψη του Κέισι Στόουνερ, δοκιμαστικού αναβάτη της Ducati. Ο δύο φορές Παγκόσμιος Πρωταθλητής διαφωνεί και πιστεύει πως όλο αυτό, έχει αρνητικό αντίκτυπο στον αγώνα.\nΣυγκεκριμένα, είπε: «Τα ηλεκτρονικά είναι ο λόγος που βλέπεις πολλούς αναβάτες να έχουν τόσο κοντινούς χρόνους στα δοκιμαστικά. Λες, ουάου, μπορούν να πάνε όλοι\nτόσο γρήγορα; Όμως στην πραγματικότητα, το μόνο που έχουν να κάνουν είναι να φρενάρουν τελευταία στιγμή, να στρίψουν τη μοτοσυκλέτα και να πλαγιάσουν. Τα υπόλοιπα, τα αναλαμβάνουν τα ηλεκτρονικά! Δεν υπάρχει πλέον μαεστρία στο MotoGP. Κατά τη διάρκεια ενός αγώνα δεν γίνεται να φρενάρεις τόσο αργά σε κάθε γύρο και να γίνεται όλη η διαδικασία τέλεια. Για αυτό βλέπεις να "ανοίγουν" τόσο οι διαφορές. Τα ηλεκτρονικά βοηθούν απίστευτα εκείνους που δεν μπορούν να ελέγξουν το πίσω μέρος το ίδιο καλά με άλλους. Πίσω στο 2006 ή το 2007, αν είχες λίγη μαεστρία θα μπορούσες να περάσεις κάποιον στα μισά της ευθείας. Μάλιστα, ένα πιθανό σενάριο είναι να χαλούσε ο άλλος την έξοδό του, οπότε θα μπορούσες να περάσεις πολύ νωρίτερα από την επόμενη στροφή».\nΣτη συνέχεια, ο Κέισι Στόουνερ αναφέρθηκε για τα νέα οδηγικά στυλ των αναβατών. «Οι οδηγοί συνήθιζαν να στήνουν τις μοτοσυκλέτες τους εντελώς διαφορετικά. Κάποιος σαν τον Ντάνι Πεντρόσα θα ήθελε να την έχει σωστά στημένη για τη μέση της στροφής και όχι τόσο στην είσοδο. Τώρα όλοι κάνουν το ίδιο. Κανείς δεν κάνει τη διαφορά. Είναι εμφανές ότι ανοίγουν όλοι το γκάζι στο ίδιο σημείο. Το παιχνίδι γίνεται στο ποιος θα πέσει τελευταίος στα φρένα, ποιος θα πάρει το μεγαλύτερο ρίσκο» ήταν τα λόγια του Αυστραλού.


Ένας χρόνος Υγειοπωλείον (του Δημήτρη Άρχοντα) – ΗΧΏ Φλώρινας\n11/01/2018 admin\t0 Σχόλια\tΑμύνταιο, Δημήτρης Άρχοντας, ένας χρόνος, υγειοπωλείον\nΔεν θα ξεχάσω ποτέ εκείνο το όμορφο κορίτσι με την αυστηρή χορτοφαγική δίαιτα, που ήρθε σε μια στιγμή μεγάλης αμφιβολίας για την τρέλα μου ν’ ανοίξω κατάστημα στην Ελλάδα, και ακόμα χειρότερα στο μικρό (μα ευτυχώς πολύ προοδευτικό) Αμύνταιο, που, αφού είδε την ποικιλία και τις τιμές, το σχολίασε λέγοντας: «Μου έφτιαξες την μέρα».\nΔεν θα ξεχάσω ποτέ μια γειτόνισσα που, έχοντας μεγάλη δυσκολία στο να χάσει βάρος, είπε να δοκιμάσει και στο Υγειοπωλείον. Την επόμενη φορά που ήρθε έλαμπε!\nΔεν θα ξεχάσω εκείνον τον συμπαθητικό τύπο από τους Λόφους που φτιάχνει μόνος του μπύρα και ήρθε να πάρει λυκίσκο για την μπύρα του. Όταν έφτιαξε την μπύρα, μου έφερε να δοκιμάσω χωρίς καν να του το ζητήσω! Και ήταν πραγματικό αγίασμα!\nΔεν θα ξεχάσω εκείνη την απίθανη μαγείρισσα, που, αφού ήρθε και ζήτησε ένα κιλό ζάχαρη καρύδας, υπέθεσα ότι θα κάνει γλυκό και συμπέρανα μεγαλόφωνα ότι με ζάχαρη καρύδας το γλυκό θα είναι απίστευτο. Τελικά, ήταν το πιο ωραίο κέικ που έχουμε φάει στην ζωή μας, χωρίς καμία υπερβολή!\nΔεν θα ξεχάσω ποτέ εκείνη την όμορφη κυρία που μοιάζει με την Ποκαχόντας, που την ημέρα του πανηγυριού το 2016, όταν κάναμε το πρώτο άνοιγμα με είδε αγχωμένο, με κοίταξε και μου είπε: «Ήρεμα. όλα καλά θα πάνε, θα το δεις». Ε, από τότε όλα καλά πάνε!\nΔεν θα ξεχάσω όλους εσάς που, λες και σας έστειλε μια ανώτερη δύναμη, μου είπατε: «Σ’ ευχαριστώ που άνοιξες αυτό το μαγαζί»!\nΣας ευχαριστώ όλους από τα βάθη της καρδιάς μου για την μεγάλη αγκαλιά που μου ανοίξατε!\n← Εσείς ακούσατε τίποτα ότι ο πόλεμος στην Συρία τελείωσε; (του Δημήτρη Άρχοντα)\n«Ο ΣΥΡΙΖΑ πήρε την κυβέρνηση, αλλά όχι την εξουσία» – Το υπερΗΧΩγράφημα της εβδομάδας →


Metropolitan Hospital Αρχεία - healthmag.gr\nΈφτασε το τέλος της χημειοθεραπείας; Θα την αντικαταστήσει η ανοσοθεραπεία; Τι σημαίνει η ιλιγγιώδης ταχύτητα εμφάνισης νέων στοχευτικών παραγόντων; Τα εμβόλια τεχνολογίας mRNA θα μας δώσουν τη «μαγική σφαίρα» για…\nΣε κάποια στιγμή της ζωής του, το 80% του σεξουαλικά δραστήριου πληθυσμού θα έρθει σε επαφή με τον ιό HPV. Η μετάδοσή του γίνεται κυρίως μέσω της σεξουαλικής επαφής και…\nΡομποτική χειρουργική σπονδυλικής στήλης: Τα πλεονεκτήματα Η χειρουργική της σπονδυλικής στήλης με τη βοήθεια της ρομποτικής πλοήγησης είναι μια πολλά υποσχόμενη τεχνολογία, η εφαρμογή της οποίας διευρύνεται συνεχώς, με το…\nΤα τελευταία έτη, η Ρομποτική Μερική Νεφρεκτομή (ΡΜΝ) έχει επικρατήσει ως η μέθοδος εκλογής για την αφαίρεση επιλεγμένων, περιφερικών νεφρικών όγκων, <4 cm αλλά και >4 cm, όπου τεχνικά προσφέρονται…\nΤο λεπτό έντερο βρίσκεται μεταξύ του στομάχου και του παχέος εντέρου. Αποτελεί πάνω από το 70% του μήκους του πεπτικού σωλήνα (φτάνει τα 6 μέτρα) και το 90% της επιφάνειας…\nΙδιαίτερα θερμής αποδοχής έτυχε η αποστολή του Metropolitan στη Βόρεια Εύβοια -που το περασμένο καλοκαίρι επλήγη από καταστροφικές πυρκαγιές- για δωρεάν προληπτικές εξετάσεις στους κατοίκους, στο πλαίσιο του Προγράμματος Εταιρικής…\nΓαστροοισοφαγική παλινδρόμηση είναι το φαινόμενο κατά το οποίο ο μυϊκός δακτύλιος που υπάρχει στο κάτω μέρος του οισοφάγου και εμποδίζει την παλινδρόμηση της τροφής από το στομάχι για κάποιο λόγο…\nΟι μηνίσκοι είναι εξαιρετικά σημαντικές ανατομικές δομές ενός φυσιολογικού γόνατος. Χρησιμεύουν στην απορρόφηση των κραδασμών και επομένως στη σωστή λειτουργία του γόνατος για πολλά χρόνια. Τραυματίζονται πολύ συχνά στον γενικό…\nΟ ανθρώπινος οφθαλμός θα μπορούσε να παρασταθεί ως μια φωτογραφική μηχανή, τόσο ως προς την κατασκευή, όσο και ως προς τον τρόπο λειτουργίας του. Το μάτι διαθέτει δύο φακούς…\nInput your levitra plus search keywords and press Enter.


Banker's Review Online - Πιστωτική kids-size\n1 Ιουλίου 2010 | 16:52\tΓράφει η\tΙσαβέλλα Ζαμπετάκη\tTopics: Innovation,Payments\nΜια νέα υπηρεσία του διαδικτύου βάζει τα πιτσιρίκια στο τριπάκι της πίστωσης, ζητώντας τους να υποσχεθούν ότι θα πληρώσουν για τα χρήματα που τους δανείζει.\nΗ Kwedit, με σήμα την πάπια, πιστώνει στους ανήλικους χρήστες του διαδικτύου εικονικά χρήματα για να αγοράζουν επίσης εικονικά προϊόντα από και για το διαδίκτυο. Μπορούν για παράδειγμα να προμηθευτούν εικονική σκυλοτροφή για το εικονικό κατοικίδιό τους, αρκεί να υποσχεθούν ότι θα επιστρέψουν τα χρήματα αργότερα.\nΟσο ανόητο κι αν ακούγεται, πρόκειται για ένα μελετημένο επιχειρησιακό μοντέλο που στοχεύει σε μια διόλου ευκαταφρόνητη αγορά. Το 2008, 510 εκατ. δολ. δαπανήθηκαν για αγορές εικονικών αγαθών -από εικονική σκυλοτροφή αξίας 3 δολ. μέχρι εικονικό σκυλόσπιτο αξίας 333 δολ.- στις ΗΠΑ. Πέρσι, το ποσοστό αυτό σχεδόν διπλασιάστηκε και έφτασε τα 1,03 δισ. δολ. Οσο για φέτος, οι αναλυτές εκτιμούν ότι θα φτάσει στα 1,6 δισ.\nΤο Kwedit μαθαίνει στους μικρούς καταναλωτές πως, πέρα από το παραδοσιακό χαρτζιλίκι, έχουν στη διάθεσή τους και μια εναλλακτική πηγή χρηματοδότησης για τις ανάγκες τους: την πίστωση. Για το λόγο αυτό δέχτηκε, άλλωστε, σφοδρές επιθέσεις από τα αμερικανικά ΜΜΕ.\nΤο Kwedit πάλι, οχυρώνει την ηθική του μέσα στους εξής κανόνες: οι χρήστες της υπηρεσίας πρέπει να είναι άνω των 13 και η υπόσχεσή τους να αποπληρώσουν την πίστωση δεν είναι δεσμευτική. Αυτό σημαίνει ότι το 14χρονο σπλάχνο σας δεν κινδυνεύει να μάθει πριν της ώρας του τι σημαίνει κλήση υπενθύμισης από collections agent.\nΟ εμπνευστής του Kwedit δηλώνει ότι το οραματίστηκε ως ακίνδυνο τρόπο εκμάθησης της έννοιας της πίστωσης από τους έφηβους, χωρίς τις δυσάρεστες συνέπειες που μπορεί κανείς να υποστεί με τα λάθη που είναι πιθανό να διαπράξει χρησιμοποιώντας πιστωτική κάρτα για πρώτη φορά. Η πίστωση που είναι διαθέσιμη αρχικά δεν υπερβαίνει τα 2 με 5 δολ. Κάθε χρήστης υπόκειται σε διαρκή αξιολόγηση της φερεγγυότητάς του και χαρακτηρίζεται ως εξαιρετικός, καλός, ικανοποιητικός ή κακός.\nΚάθε φορά που ολοκληρώνει την πληρωμή για μία αγορά του, η αξιολόγησή του βελτιώνεται ενώ αυξάνεται και η πιστοληπτική του ικανότητα. Η Kwedit αναζητά μάλιστα την ιδανική εξέλιξη του αλγόριθμού της με τρόπο που και να ενθαρρύνει τις αγορές αλλά και να μην κάνει τον χρεωμένο να θεωρεί την υπόθεσή του χαμένη.\nΣε κάθε περίπτωση, οι επισφάλειες δεν αποτελούν αντικείμενο ιδιαίτερου προβληματισμού δεδομένου ότι η πλειοψηφία των εταιρειών που συνεργάζονται με την Kwedit πουλάνε άυλα, εικονικά αγαθά, και δεν υποφέρουν από πραγματικές οικονομικές απώλειες. Αλλωστε, πρόκειται για ένα ρίσκο που όλοι είναι διατεθειμένοι να πάρουν όταν το αντάλλαγμα είναι η πιο δελεαστική μορφή πώλησης -αυτή του τύπου «αγόρασε τώρα, πλήρωσε μετά». Μέχρι σήμερα, περισσότερα από 1.000 παιχνίδια που είναι διαθέσιμα online, συμπεριλαμβανομένων των FooPets και Puzzle Pirates, είναι συμβεβλημένα με το Kwedit.\nΣτο στόχαστρο και οι ενήλικοι «unbanked»\nΑνήλικοι, αλλά και ενήλικοι, μπορούν να πραγματοποιήσουν διαδικτυακές αγορές άυλων αγαθών μέσω το «Kwedit Promise,» υποσχόμενοι δηλαδή να πληρώσουν αργότερα με μια σειρά από διαφορετικούς τρόπους -με πιστωτική ή χρεωστική κάρτα, ή αποστέλλοντας τα χρήματα με το ταχυδρομείο.\nΠροτείνεται, όμως, και ένας εναλλακτικός τρόπος πληρωμής. Κάθε χρήστης ηλικίας 13ων ετών και άνω μπορεί να εκτυπώσει ένα barcode και να πάει σε οποιοδήποτε κατάστημα λιανικής 7-Eleven όπου και θα πληρώσει με μετρητά. Ο υπάλληλος θα περάσει το barcode από σκάνερ και θα ενημερώσει τη βάση του Kwedit ότι η πληρωμή ολοκληρώθηκε.\nΗ Kwedit φιλοδοξεί να αξιοποιήσει το επιχειρησιακό μοντέλο που προβλέπει πληρωμή μέσω σκαναρισμένου barcode για την αγορά και άλλων αγαθών -όπως μικρά δώρα, ασφαλιστικά προϊόντα και χρόνος ομιλίας για τηλεφωνία VoIP. «Θέλουμε να καλύψουμε τις ανάγκες όλων αυτών που δεν διατηρούν τραπεζικές σχέσεις» δηλώνει ο αρμόδιος του Kwedit. «Αρκεί να είναι από 13 και πάνω».


kozanimedia: Η απάντηση του Μητροπολίτη Παύλου στους αντιεμβολιαστές “Αν κάποιοι άνθρωποι απορρίπτουν την Αγία Γραφή και γίνονται πάνω από τον Θεό αυτό είναι πρόβλημά τους” – “Υπάρχει και θερίζει ανθρώπους αυτό είναι το μήνυμα” – Βίντεο | Kozani Media\nΤη δική του απάντηση έδωσε ο Μητροπολίτης Σερβίων και Κοζάνης Παύλος στο κεντρικό δελτίο ειδήσεων του ALPHA στη διαμαρτυρία των αντιεμβολιαστών. Χαρακτηριστικά ανέφερε “Αν κάποιοι άνθρωποι απορρίπτουν την Αγία Γραφή και γίνονται πάνω από τον Θεό αυτό είναι πρόβλημά τους” – “Υπάρχει και θερίζει ανθρώπους αυτό είναι το μήνυμα”\nΤη γυρίζει τη μπιφτέκα τώρα ο δεσπότης.Βρε ουστ!! says:\nMη βαζεις το Θεο στο στομα σου.Ο Χριστος σεβοταν την ελευθερια των ανθρωπων και πριν τους θεραπευσει τους ρωτουσε αν επιθυμουν να θεραπευτουν.Τωρα καποιοι ιεραρχες τον προδιδουν ξανα για τριακοντα αργυρια της εποχης εκεινης.εβαια σημερα για πολυ περισσοτερα.Κατι τετοιοι τον σταυρωσαν.Αν ξαναρχοταν ο Χριστος στη Γη θα ξαναλεγε εκεινο που ειπε τοτε “Κανατε τον Οικο του Πατρος μου Οικο Εμποριου” και θα τους εκδιωκε απο το Ναο.Και μην ερμηνευεις το Θεο οπως σε συμφερει\nΑυτά που λες κ.Μαρία πηγαινε να τα πεις στους συγγενείς αυτών που πέθαναν απο τον φονικό ιό.\nΚαι ύστερα τα ξαναλέμε.\nΦτάνει πια να είστε κριτές των πάντων, δεν σας φταίει κανείς.\nΕπιτέλους δείτε την πραγματικότητα και μην το παίζετε λοιμοξιολόγοι.\nΞερόλες που θυμήθηκες ότι ο Χριστός σεβόταν την ελευθερία…….\nΑλήθεια, πότε τον θυμάσαι τον Χριστό ???όταν σε συμφέρει μόνο!!!!!\nΚυρα Μαρία μαθε πρώτα πως γράφουμε το « τω Θεω» και όχι το Θεό, και μετά κανε μας κήρυγμα … Έλεος τα μάτια μας !!! Πάντως ποσο θράσος μπορεί να έχουν οι άνθρωποι !!! Μπράβο!!!\nΔεν μιλάει κανείς γι αυτούς που έφυγαν από κορονοιο. Γι αυτούς που έφυγαν από τα εμβόλια γιατί δεν μιλάει κανείς;;; γιατί έφυγαν πολλοί. Γιατί πρέπει να γίνει υποχρεωτικό; Όταν υπάρχει κόσμος που έχει νοσήματα και δεν μπορεί να εμβολιαστεί; Γιατί δεν λέει κανείς ότι όσοι εμβολιαστηκαν πρώτοι είναι σχεδόν ανεμβολιαστοι; 6 μήνες διαρκεί η ανοσία. Ξυπνήστε επιτέλους….\nΠού είναι οι αποδείξεις και οι πηγές σου,ρε ξερόλα!!!\nΟι νεοελληνες κανουν το χατιρι τους…μαλονουν μεσα απο σαιτ κ διαφορα αλλα μεσα οπως εδω μονο κ μονο γ να δειξουν την βλακια που εχουν…υπομονοι ανοητοι νεοελληνες σας ερχοντε κ αλλα ….κ εσεις κοιτατε αν εκανε ο αλλος εμβολιο η τι ειπε ενα ρασοφορι!!!!ανοητοι!!!!\nKΑΤΣΕ ΚΑΛΑ ΠΑΠΑ…\nΔέσποτα χρωστάω 45000 δεν μπορώνα ξεπληρωσω το σπίτι.. έχεις να μου δανεισεις; τον ένα χιτώνα σου ζητώ.. Κράτα τον άλλο..


Προηγούμενο Άρθρο ΔΕΚΑΔΕΣ ΧΙΛΙΑΔΕΣ ΣΤΟ ΣΥΝΤΑΓΜΑ\nΕπόμενο Άρθρο ΣΕ ΚΙΝΔΥΝΟ Η ΖΩΗ ΤΡΑΥΜΑΤΙΣΜΕΝΟΥ ΔΙΑΔΗΛΩΤΗ!\nκαι άφησε ανοικτό το ενδεχόμενο απολύσεων στο δημόσιο λέγοντας: «όταν κλείνει ή συγχωνεύεται ένας οργανισμός, μπορεί να υπάρξουν και απολύσεις». Ωστόσο, τόσο ο υπουργός Εσωτερικών όσο και ο αντιπρόεδρος της κυβέρνησης διαβεβαίωναν νωρίτερα ότι δεν πρόκειται να γίνει καμία απόλυση στο δημόσιο τομέα.\nΑναφερόμενος στη χθεσινή εξαγγελία του πρωθυπουργού περί 150.000 αποχωρήσεων από το δημόσιο τομέα, ο κ. Παπακωνσταντίνου προανήγγειλε «πάγωμα» των προσλήψεων με ελάχιστες εξαιρέσεις. Ακόμα πρόσθεσε ότι η λογική των αυτόματων μετατάξεων δεν μπορεί να αποδώσει και επεσήμανε ότι θα υπάρξει αξιολόγηση, προκειμένου να μείνουν «μόνο αυτοί που χρειάζονται».\nΤέλος, σε ό,τι αφορά το ζήτημα της συναίνεσης ο υπουργός Οικονομικών υπογράμμισε ότι η κυβέρνηση θα καλέσει τα κόμματα της αντιπολίτευσης προκειμένου να συζητήσουν τρόπους εξόδου από την κρίση.\nΟ Νότης Μηταράκης, αναπληρωτής τομεάρχης Οικονομίας της Νέας Δημοκρατίας, κατά την ομιλία του στο συνέδριο του Economist ανέφερε ότι «η Νέα Δημοκρατία διαφωνεί με τη συνταγή, όχι με τους στόχους του προγράμματος δημοσιονομικής εξυγίανσης» και πρόσθεσε: «Χρειάζονται τομές που δεν γίνονται. Τα ταμειακά μέτρα προκαλούν ασφυξία στην αγορά, με αποτέλεσμα το πρόγραμμα να μην επιτυγχάνει τους στόχους που έθεσε», πρόσθεσε ο κ. Μηταράκης, σημειώνοντας ότι «έχουμε χάσει χρόνο ως προς την αξιοποίηση της δημόσιας περιουσίας».\nΝέες πιέσεις για μεταρρυθμίσεις\nΤην ανάγκη πιστής εφαρμογής του Μνημονίου και προώθησης των διαρθρωτικών μεταρρυθμίσεων, με έμφαση τις αποκρατικοποιήσεις, υπογράμμισαν εκ νέου ο πρόεδρος της Ευρωπαϊκής Επιτροπής Ζοζέ Μανουέλ Μπαρόζο και ο Ευρωπαίος Επίτροπος αρμόδιος για τις οικονομικές και νομισματικές υποθέσεις Ολι Ρεν.\nΣε ομιλία του στο Οικονομικό Φόρουμ των Βρυξελλών, ο κ. Μπαρόζο επέμεινε στην ανάγκη πιστής εφαρμογής των όσων έχουν συμφωνηθεί και τα οποία περιλαμβάνονται στα προγράμματα προσαρμογής της Ελλάδας, της Ιρλανδίας και της Πορτογαλίας, ενώ υπογράμμισε ότι νέες προτάσεις που κινούνται σε διαφορετική κατεύθυνση δεν βοηθούν. Τόνισε ακόμη πως η αναδιάρθρωση του δημόσιου χρέους δεν μπορεί να αποτελέσει εναλλακτική λύση στην εφαρμογή των αναγκαίων επώδυνων προσαρμογών.\nΑπό την πλευρά του ο κ. Ρεν δήλωσε ότι η Ελλάδα θα πρέπει να ενισχύσει σημαντικά την εφαρμογή των διαρθρωτικών μεταρρυθμίσεων καθώς και των αποκρατικοποιήσεων, σημειώνοντας ότι τις επόμενες ημέρες αναμένει συγκεκριμένες αποφάσεις από τις ελληνικές αρχές.\nΤην ίδια ώρα, ο υπουργός Οικονομικών της Γερμανίας Βόλφγκανγκ Σόιμπλε υποστήριξε ότι αν διαπιστωθεί πρόβλημα βιωσιμότητας του χρέους ενός κράτους μέλους, θα είναι αναγκαίο να συμμετάσχει και ο ιδιωτικός τομέας στην αναδιάρθρωση του χρέους.


σταυροβελονια σε καρεκλα-diy project για αναπαλαιωση καρεκλας-pompom\nΑρχική Σελίδα » Posts » ΔΙΑΚΟΣΜΗΣΗ & ΟΡΓΑΝΩΣΗ ΣΠΙΤΙΟΥ » Σταυροβελονια σε καρεκλα;\tSOCIAL\nVintage κοσμηματοθηκη! →\nΣταυροβελονια σε καρεκλα;\nΒίκυ\tΝαι, σταυροβελονια σε καρεκλα! Όλα γίνονται αγαπημένες μου φίλες αρκεί να υπάρχουν ιδέες, διάθεση, χρόνος και υλικά! Υποθέτουμε πως αυτά τα έχουμε. Υποθέτουμε επίσης πως έχουμε και μια παλιά αγαπημένη καρέκλα που δε θέλουμε να αποχωριστούμε. Δεν ταιριάζει όμως με τη διακόσμηση του υπόλοιπου σπιτιού! Τι κάνουμε; Όπως πολύ καλά καταλάβατε, ξεκινάμε τη σταυροβελονιά!\nΝαι, αυτή που μάθαμε ή προσπαθήσαμε να μάθουμε ή προσπάθησαν να μας μάθουν τέλος πάντων όταν είμαστε μικρές. Τώρα ήρθε επιτέλους η ώρα να εφαρμόσουμε όλες τις γνώσεις μας!\nσταυροβελονια σε καρεκλα!!!\nΘα πάρουμε λοιπόν κλωστές στα χρώματα που μας αρέσουν και ταιριάζουν με τη διακόσμηση του σπιτιού μας, θα πάρουμε βελόνα και θα ξεκινήσουμε όπως έκαναν στο mypoppet.com.au όπου και υπάρχει η φωτογραφία της συγκεκριμένης καρέκλας. Εκτός από τη φωτογραφία υπάρχουν και αναλυτικές οδηγίες για τις πολύ αρχάριες και για όσες έχουν να πιάσουν το κέντημα εδώ και χρόνια…\nΣ.Σ Η αλήθεια είναι πως το κέντημα ήταν υποτιμημένο για πολύ καιρό. Ίσως φταίει το ότι οι γιαγιάδες και οι μαμάδες μας είχαν κάνει χιλιόμετρα με τη σταυροβελονιά και έπρεπε εμείς να σταματήσουμε το μαραθώνιο…Τώρα όμως θα πιάσουμε το νήμα από την αρχή και θα ξεκινήσουμε γιατί οι ιδέες για χειροποίητα με κέντημα είναι ατελείωτες και πολύ πολύ όμορφες! Στην πορεία θα δούμε περισσότερες. Και αυτό είναι υπόσχεση!\nRelated PostsΓινε ικεα χακερ και μεταμορφωσε το παιδικο δωματιο!Τελεια γλαστρα απο πλαστικο μπουκαλι: Μια γλυκια γατουλαΔιακοσμηση ποτηριων με μαρκαδορους για γυαλι!DIY ombre κουρτινες για τη βεραντα!DIY κρεμαστρες για φουλαρια!Τι αλλο μπορουμε να βαψουμε με βαφη αυγων: 4 πρωτοτυπες ιδεες!


VCDC Forum • Προβολή θέματος - [ΠΡΟΣΦΟΡΑ] ΖΗΤΕΙΤΑΙ ΓΡΑΦΙΣΤΑΣ\n[ΠΡΟΣΦΟΡΑ] ΖΗΤΕΙΤΑΙ ΓΡΑΦΙΣΤΑΣ\nαπό soupia » 11.01.10, 9:18 pm\nΗ Plus+ ΔΙΑΦΗΜΙΣΤΙΚΗ, επιθυμεί να προσλάβει ΓΡΑΦΙΣΤΑ.\nΟ υποψήφιος που θα επιλεγεί θα ενταχθεί στην ομάδα του δημιουργικού τμήματος της εταιρείας και θα είναι υπεύθυνος για την καλλιτεχνική επεξεργασία και σελιδοποίηση περιοδικών, τη δημιουργία μακετών, καθώς και για την επιμέλεια σχεδίαση εταιρικού επικοινωνιακού υλικού.\nΑπόφοιτος σχολής Γραφικών Τεχνών.\nΑποδεδειγμένη εμπειρία τουλάχιστον τριών (3) ετών σε δημιουργικό τμήμα\nΆριστη γνώση σελιδοποίησης περιοδικών εκδόσεων.\nΆριστη γνώση InDesign, Illustrator, Photoshop, σε περιβάλλον Pc & Mac.\nΔημιουργική ικανότητα, καλλιτεχνική άποψη, φαντασία.\nKαλή γνώση Αγγλικών (προφορικό και γραπτό λόγο).\nΜεταπτυχιακή εξειδίκευση στο πεδίο του Graphic Design.\nΚαλή γνώση Flash & CorelDraw.\nΙδιαίτερα ανταγωνιστικό πακέτο αποδοχών.\nΣταθερή απασχόληση (μισθωτή σχέση εργασίας) με πλήρη ασφάλιση IKA.\nΝεανικό και ευχάριστο περιβάλλον εργασίας.\nΕάν πιστεύετε ότι ξεχωρίζετε για τη δημιουργική ικανότητα, την καλλιτεχνική άποψη και τη φαντασία σας και θεωρείτε ως πρόκληση την ένταξή σας στη δημιουργική ομάδα της Plus+, αποστείλατε το βιογραφικό σας, συνοδευόμενο από πλήρες portfolio, στην διευθυνση:\nPlus+ διαφημιστική, Σουλίου 22, 461 00 – Ηγουμενίτσα ή στο info@plus-graphics.gr\nΕγγραφή: 07.01.10, 12:53 pm


Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο | Συνταγές\nΔημοσίευση: ALEXANDRA - Ημ/νία: Πέμ, 02/20/2020 - 09:49\nΗ Τσικνοπέμπτη ή «Τσικνοπέφτη» είναι ένα κλασικό ελληνικό έθιμο, σπονδή στα ψητά κρέατα κάθε είδους. Είναι ημέρα κρεατοφαγίας και γλεντιού για τους περισσότερους Έλληνες, και όπου πας θα δεις ανθρώπους να τρώνε κρέας και να γλεντάνε. Από που όμως προέρχεται και γιατί την ονομάζουμε έτσι;\nΌπως είναι γνωστό, η Τσικνοπέμπτη είναι η Πέμπτη της δεύτερης εβδομάδας του Τριωδίου (Κρεατινής), δηλαδή έρχεται πάντα 11 ημέρες πριν την Καθαρά Δευτέρα. Την Τσικνοπέμπτη ξεκινούν πάντα και οι εκδηλώσεις της Αποκριάς, οι οποίες κορυφώνονται με την Κυριακή της Αποκριάς και τα Κούλουμα την Καθαρά Δευτέρα.\nΤη λέμε έτσι, γιατί παλιά την ημέρα εκείνη όλα τα σπίτια έψηναν κρέας ή έλιωναν το λίπος από τα χοιρινά και η τσίκνα ήταν διάχυτη παντού. Από αυτή την τσίκνα, λοιπόν, πήρε και το όνομά της αυτή η Πέμπτη που λέγεται Τσικνοπέμπτη. Σε παλαιότερες εποχές, η «Τσικνοπέφτη» ήταν η ημέρα που ετοίμαζαν το «παστό». Έβραζαν δηλαδή το λίπος με λίγο νερό και το ράντιζαν ταυτόχρονα (με νερό), πριν το σουρώσουν. Μια εβδομάδα πριν από την Τσικνοπέμπτη, ξεκινούσε η διαδικασία της σφαγής των γουρουνιών, τα λεγόμενα «χοιροσφάγια».\nΓιατί επιλέχτηκε η Πέμπτη ως ημέρα κρεατοφαγίας; Μάλλον γιατί... βόλευε, αφού παραδοσιακά οι ημέρες νηστείας των Ελληνορθόδοξων είναι η Τετάρτη και η Παρασκευή.\nΠάντως στις μέρες μας, την Τσικνοπέμπτη δεν καταναλώνουμε μόνο χοιρινό μια και κάθε είδους κρέατος μας κάνει! Βασικό κομμάτι κάθε τραπεζιού είναι βέβαια τα χοιρινά σουβλάκια, οι μπριζόλες και τα λουκάνικα.\nΑπό πού προέρχεται το έθιμο και τι συμβολίζει\nΤο έθιμο χάνεται στα βάθη των αιώνων, χωρίς να γνωρίζουμε την ακριβή προέλευσή του. Εικάζεται, όμως, ότι προέρχεται από τις βακχικές γιορτές των αρχαίων Ελλήνων και Ρωμαίων, που επιβίωσαν του Χριστιανισμού. Το φαγοπότι και το γλέντι πιθανότατα συμβολίζουν ή αναφέρονται στην ευφορία της γης.\nΑνάλογες γιορτές με κρεατοφαγία υπάρχουν και στο εξωτερικό. Για παράδειγμα, στη Γερμανία υπάρχει η Schmutziger Donnerstag, που σημαίνει "Λιπαρή Πέμπτη" ενώ στη Νέα Ορλεάνη των ΗΠΑ υπάρχει το Mardi Gras, που σημαίνει "Λιπαρή Τρίτη". Και αυτές οι γιορτές συνήθως συνδυάζονται με καρναβαλικές εκδηλώσεις.\nΣτην Κομοτηνή καψαλίζουν την κότα που θα φαγωθεί την επόμενη Κυριακή. Αυτήν την ημέρα τα αρραβωνιασμένα ζευγάρια ανταλλάσσουν δώρα φαγώσιμα. Ο αρραβωνιαστικός στέλνει στην αρραβωνιαστικιά του μια κότα, τον κούρκο, και εκείνη στέλνει μπακλαβά και μια κότα γεμιστή. Όλα αυτά σχετίζονται με την παροιμία πως ο «έρωτας περνάει από το στομάχι».\nΔείτε συνταγές για να το τσικνίσετε!\nΣτο supersyntages.gr θα βρείτε δεκάδες συνταγές με ψητά κρέατα, χοιρινά, αρνίσια και μοσχαρίσια, για να το τσικνίσετε δεόντως. Ενδεικτικά δείτε τις παρακάτω συνταγές:\nΤρυφερό ψαρονέφρι με κυδώνια, δενδρολίβανο και σάλτσα κρασιού,σκέτη νοστιμιά\nSelect ratingGive Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο 1/5Give Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο 2/5Give Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο 3/5Give Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο 4/5Give Τσικνοπέμπτη ή Τσικνοπέφτη: Από που προέρχεται το όνομα και τι συμβολίζει το έθιμο 5/5


Καφές: Να φεύγουμε νεκροί από το γήπεδο\nΔημοσίευση 24 Ιουλίου 2011, 17:09 / Ανανεώθηκε 27 Ιουνίου 2013, 14:55\nΤην άποψη ότι η ΑΕΚ θα πρέπει να δίνει το 100% σε κάθε αγωνιστική πρόκληση και οι παίκτες της να φεύγουν... νεκροί από το γήπεδο, εξέφρασε ο Παντελής Καφές, με δηλώσεις του στους εκπροσώπους του Τύπου στο Τόπλιτσε της Σλοβενίας, όπου η Ένωση προετοιμάζεται ενόψει της νέας σεζόν.\n«Ανεξάρτητα από τον αντίπαλο να έχουμε συγκεκριμένο τρόπο παιχνιδιού. Όταν τελειώνει το παιχνίδι να φεύγουμε... νεκροί από το γήπεδο, είτε τα έχουμε καταφέρει είτε όχι. Να τα δίνουμε όλα για να πετύχει η ομάδα τον στόχο της. Πλέον προσπαθούμε να γίνουμε μία ομάδα με την πραγματική έννοια της λέξης», τόνισε ο διεθνής άσος.\n- Θα μας κάνεις ένα σχόλιο ως "παλιοσειρά" για τη δουλειά που γίνεται στην φετινή προετοιμασία;\nΕίναι λίγες μέρες που έχουμε ξεκινήσει την προετοιμασία και οι ρυθμοί είναι αρκετά υψηλοί. Είναι κάτι που είναι αναγκαίο να γίνει. Με την εμπειρία μου θεωρώ ότι γίνεται πολύ σωστή δουλειά.\nΣε σχέση με πέρυσι έχουμε αλλάξει πολλά πρόσωπα. Το έχω πει και άλλες φορές ότι θεωρώ πως οι ομάδες θα πρέπει να κινηθούν προς αυτή την κατεύθυνση. Δηλαδή να στηριχθούν σε Έλληνες ποδοσφαιριστές. Και γιατί αυτό βοηθάει τα οικονομικά τους, αλλά και γιατί οι Έλληνες γνωρίζουν τη νοοτροπία και βγάζουν μεγαλύτερο πάθος για την ομάδα. Χωρίς να θέλω να πω ότι και τα παιδιά που είναι ξένοι δεν προσφέρουν.\nΕίναι αλήθεια ότι είναι πολύ διαφορετικός ο τρόπος δουλειάς της φετινής χρονιάς με τις προηγούμενες δύο σεζόν. Από την πρώτη κιόλας μέρα χρησιμοποιούμε τη μπάλα και οι περισσότερες ασκήσεις γίνονται με αυτή. Ελάχιστες φορές έχουμε τρέξει είτε στο δάσος είτε στο γκολφ. Όταν είσαι σε επαφή με τη μπάλα συνέχεια είναι πιο ευχάριστο και όση κούραση και αν υπάρχει την ξεπερνάς. Όλα πάνε καλά, πράγμα που σημαίνει ότι όλα τα παιδιά δουλέψαμε πάνω στο πρόγραμμα που μας είχε δοθεί για τις διακοπές. Αυτό βοηθάει στο να βγει όλη η δουλειά που κάνουμε εδώ τώρα.\nΉταν μια πολύ σημαντική επιτυχία για την ομάδα η κατάκτηση του Κυπέλλου. Και πέρυσι αλλά και πρόπερσι είχαμε δυσκολίες. Θέλαμε όλοι πάρα πολύ να πάρουμε έναν τίτλο και παλέψαμε πάρα πολύ και τελικά τα καταφέραμε. Θα επιδιώξουμε να πατήσουμε πάνω σε αυτή την επιτυχία και να βρούμε την αυτοπεποίθησή μας. Να πιστέψουμε ότι μπορούμε να καταφέρουμε πράγματα.\n- Δεν ανεβάζετε όμως τον πήχη φέτος...\nΓενικότερα συνηθίζεται στις προετοιμασίες να μπαίνει ο πήχης πολύ ψηλά. Όμως, όταν τα προηγούμενα χρόνια συνέβη αυτό δεν έφερε κανένα αποτέλεσμα. Οπότε, θεωρώ ότι αυτή η προσέγγιση του να υπόσχεσαι πράγματα δεν είναι σωστή. Εμείς θα πρέπει να βελτιωθούμε και να γίνουμε ανταγωνιστικοί. Πιστεύω στην ομάδα και στους παίκτες που ήρθαν πάρα πολύ. Υπάρχει η εμπειρία αλλά και τα νέα παιδιά έχουν πολλή όρεξη και μεγάλη δίψα να πετύχουν. Τους δίνεται μια ευκαιρία να παίξουν σε μια πολύ μεγάλη ομάδα. Πιστεύω ότι όλο αυτό μπορεί να έχει θετικό αποτέλεσμα.\nΠίεση πάντα υπάρχει σε ομάδες όπως η ΑΕΚ. Οι απαιτήσεις είναι πολύ μεγάλες και εμείς που είμαστε πιο έμπειροι προσπαθούμε να το μεταφέρουμε στα νέα παιδιά που ήρθαν. Τους λέμε ότι ίσως κάποια στιγμή να χρειαστεί να ξεπεράσουν τον εαυτό τους, εάν πραγματικά θέλουν να ξεκινήσουν κάτι καλό στην ποδοσφαιρική τους καριέρα.\n- Πέρυσι η ΑΕΚ πήρε το Κύπελλο. Φέτος ποιο είναι το βήμα παραπάνω;\nΕμείς αυτό που θέλουμε είναι να είμαστε ανταγωνιστικοί. Τα προηγούμενα χρόνια κάναμε κάποια καλά μεμονωμένα παιχνίδια, αλλά σε γενικές γραμμές οι πορείες μας στο πρωτάθλημα δεν ήταν καλές. Αυτό που στοχεύουμε είναι να μπαίνουμε σε κάθε παιχνίδι και να είμαστε ανταγωνιστικοί. Ανεξάρτητα από τον αντίπαλο να έχουμε συγκεκριμένο τρόπο παιχνιδιού. Όταν τελειώνει το παιχνίδι να φεύγουμε... νεκροί από το γήπεδο, είτε τα έχουμε καταφέρει είτε όχι. Να τα δίνουμε όλα για να πετύχει η ομάδα τον στόχο της. Πλέον προσπαθούμε να γίνουμε μία ομάδα με την πραγματική έννοια της λέξης.\nΈχω μάθει σε όλη την καριέρα μου να είμαι πρωταγωνιστής. Κατάφερα πέρυσι να πάρω και έναν τίτλο με την ΑΕΚ. Πλέον είμαι εδώ για πέμπτη χρονιά και θέλω να βοηθήσω όσο μπορώ για να πετύχουμε ότι καλύτερο μπορούμε.\nΗ ήττα από τον Ολυμπιακό μας στοίχισε πολύ. Έμεινε σε όλους πολύ έντονα ως ανάμνηση. Ήταν μια πολύ δύσκολη χρονιά με σκαμπανεβάσματα και στην απόδοση αλλά και γενικότερα υπήρχαν διάφορες δυσκολίες και εξωαγωνιστικές. Φέτος θα πρέπει να είμαστε πιο σταθεροί στην απόδοσή μας. Να βρούμε διάρκεια. Αυτό είναι που μας έλειψε τα δύο προηγούμενα χρόνια».\nΝομίζω ότι βλέπουμε όλοι ότι γίνεται μια πολύ μεγάλη προσπάθεια ώστε να μην υπάρχουν τέτοιου είδους δυσκολίες. Οι άνθρωποι που έχουν αναλάβει όλο αυτό πιστεύω ότι μπορούν να τα καταφέρουν.\nΓια μένα δεν υπάρχει άλλη επιλογή. Εδώ και πολλά χρόνια ακούγονται και λέγονται διάφορα για τέτοια θέματα. Νομίζω ότι είναι μεγάλη ευκαιρία για όλους όσους ασχολούνται με το ποδόσφαιρο να δώσουν μεγαλύτερη σημασία στο καθαρά αγωνιστικό κομμάτι. Να αφήσουν τις ομάδες, τους ποδοσφαιριστές, τους διαιτητές να παίξουν μέσα στον αγωνιστικό χώρο και ο καλύτερος ας τα καταφέρει. Μετά τα όσα αποκαλύφθηκαν και ο κόσμος έχει αγανακτήσει και όλοι περιμένουν να γίνει κάτι καλύτερο στο ελληνικό ποδόσφαιρο. Είναι μια μεγάλη ευκαιρία όλο αυτό που έχει γίνει.\nΕίναι αλήθεια ότι ξεκινούσαμε το πρωτάθλημα και μέναμε πίσω πολύ γρήγορα. Η ομάδα είναι καινούργια και έχει πολλά νέα πρόσωπα. Θα είναι σημαντική η έναρξη του πρωταθλήματος, να μπορέσουμε δηλαδή να πάρουμε κάποια καλά αποτελέσματα ώστε να τονωθεί η αυτοπεποίθησή μας και να πιστέψουμε ότι μπορούμε να είμαστε κοντά.\nΝομίζω ότι είναι και πολύ νωρίς για να βγάλουμε συμπεράσματα αλλά και δεν θέλω να σταθώ σε πρόσωπα. Έχει αλλάξει κατά πολύ το ρόστερ. Αυτό που ελπίζω είναι να είμαστε όλοι υγιείς και να βάλουν τον εαυτό τους μέσα στην ομάδα.\n- Είσαι ο πλέον κατάλληλος να μας μιλήσεις για την πιθανή απώλεια του Ντιόπ, καθώς έπαιξες πέρυσι στο πλάι του...\nΕίναι ένας πολύ σημαντικός ποδοσφαιριστής και ένα εξαιρετικό παιδί. Πέρυσι όταν πέρασε το διάστημα που χρειάζονται όλοι για να προσαρμοστούν, έδειξε μια πολύ καλή εικόνα μέσα στο γήπεδο και βοήθησε την ομάδα. Ελπίζουμε να είναι και φέτος κοντά μας, θέλουμε να είναι. Κανείς όμως δεν μπορεί να πει κάτι για τα προσωπικά του καθένα. Όπως είπα και πριν ο Ντιόπ εκτός από καλός ποδοσφαιριστής είναι και πολύ καλό παιδί.


To 80% των Ελλήνων φοβάται απολύσεις και ανεργία • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nTo 80% των Ελλήνων φοβάται απολύσεις και ανεργία\nΣύμφωνα με τον πρόεδρο του ΕΒΕΑ κ. Κ. Μίχαλο, το γεγονός αυτό δικαιολογεί βέβαια και την αρνητική αξιολόγηση της πολιτικής που ακολουθεί η κυβέρνηση τόσο για την προσέλκυση επενδύσεων όσο και για την κατάρτιση ενός νέου ασφαλιστικού.\nΓια το ασφαλιστικό οι οχτώ στους δέκα συμμετέχοντες στην έρευνα θεωρούν ότι μια ενδεχόμενη αύξηση των ασφαλιστικών εισφορών δε θα συμβάλλει στη συρρίκνωση της ανεργίας αλλά, αντιθέτως, θα αποτελέσει σημαντικό κίνητρο για απολύσεις. Επιπλέον, το 62% των πολιτών θεωρούν ότι η πολιτική που ακολουθεί η κυβέρνηση για την προσέλκυση επενδύσεων είναι μη αποδοτική έως και λανθασμένη».\nΗ συντριπτική πλειοψηφία των συμμετεχόντων η οποία αγγίζει το 80%, θεωρεί πως μια ενδεχόμενη αύξηση των ασφαλιστικών εισφορών θα αποτελέσει αντικίνητρο για τη δημιουργία προοπτικών μείωσης της ανεργίας, και πιο άμεσα, ενδέχεται να οδηγήσει ακόμα και σε απολύσεις. Επιπλέον, το 10% θεωρεί η αύξηση των ασφαλιστικών εισφορών πως δεν αποτελεί αντικίνητρο, ενώ το 10% επέλεξε να μην συμμετάσχει.\nΣτο ερώτημα σχετικά με τη προσέλκυση επενδύσεων, και εδώ η πλειοψηφία των συμμετεχόντων, και συγκεκριμένα το 62%, θεωρεί πως η κυβερνητική πολιτική ακολουθεί λανθασμένη πορεία με αρνητικές επιπτώσεις για τη βελτίωση της επιχειρηματικότητας. Το 17% των συμμετεχόντων είναι σύμφωνο με την πολιτική της κυβέρνησης ενώ, λόγω της τεχνικής φύσης του ερωτήματος, είναι αξιοσημείωτο το υψηλό ποσοστό του 21% των συμμετεχόντων που επέλεξε να μην συμμετάσχει στο ερώτημα αυτό.\nΣημειώνεται ότι η έρευνα διεξήχθη μέσω τηλεφωνικών συνεντεύξεων σε δείγμα 1.000 ατόμων ηλικίας 18 και άνω από όλη την Ελλάδα, το χρονικό διάστημα μεταξύ 25 – 29 Ιανουαρίου 2016, ενώ τα ευρήματα της επεξεργάζονται από το Κέντρο Μελετών και Έρευνας (Κε.ΜΕ.) του ΕΒΕΑ.